10 Tips Anda Patut Tahu Sebelum Jelajah Ke New Zealand

Sejak keluar movie The Hobbit dengan LOTR ni, ramai sangat simpan hajat nak ke New Zealand. Mengikut data statistik, New Zealand menerima 3-4 juta pengunjung setiap tahun. Sejak saya balik dari trip New Zealand bulan lepas, ramai tanya macam mana nak jelajah New Zealand ni dengan efficient. Jadi saya kongsikan 10 tips yang kita kena tahu sebelum nak jejak New Zealand, berdasarkan pengalaman saya:

New Zealand ni besar sangat pulau dia. South Island mempunyai 151,215 km² in size dan North Island pula mempunyai saiz 113,729 km². Dari Auckland ke Matamata untuk tengok Hobbiton Movie Set, perjalanan akan ambil masa 2 jam driving. Kalau nak tengok Mount Doom (Mordor dalam LOTR), ia akan ambil masa 4 jam driving, dan itu kalau memandu dalam North Island sahaja.

Untuk South Island pula, dari Queenstown ke Franz Josef akan ambil masa 5 jam driving. Long distance driving memang normal untuk trip New Zealand. Jadi kalau nak cover satu New Zealand dalam satu trip tu, boleh tu memang boleh, cuma agak rushing sikit.

Sebelum kita nak ke New Zealand, pastikan kita ade bajet yang cukup untuk minyak. Harga minyak di New Zealand lagi mahal berbanding dengan harga minyak di negara jiran, Australia. Kalau Aussie punya harga minyak bermula antara AUD1.3-1.5 per liter, NZ punya harga minyak boleh bermula dari NZD1.8 – 2.2 per liter. Time saya travel, nisbah currency AUD dengan NZD adalah 1:1.

Kalau kita travel seminggu, mahupun 2-3 minggu, pastikan ada beberapa hari yang memang free tanpa apa-apa hala tuju atau aktiviti. Sebabnya, cuaca New Zealand ni tak menentu. Jangan terkejut kalau waktu musim panas, 3 hari berturut-turut boleh hujan lebat. Sampai saya kena cari alternatif idea lah untuk isi masa lapang saya selama 3 hari tu. Elakkan selitkan aktiviti untuk setiap hari dalam trip.

4. Sisi sebenar New Zealand lebih menarik dari sisi komersial

Queenstown, Franz Josef, Hobbitton Movie Set, Milford Sounds, Wanaka adalah antara spot hangat untuk dilawati di NZ. Tapi, New Zealand ni besar sampai banyak lagi tempat yang ramai international traveler belum sampai.

Contoh, lokasi Matauri Bay yang saya terjumpa secara tak sengaja, masa cari spot untuk accommodation di utara New Zealand. Pemandangan di Matauri Bay, masya Allah, memang sangat breathtaking. Memandangkan lokasinya di sebalik lembah dan bukit bukau, sapa boleh perasan tempat ni? Bagi saya, sudah alang-alang sampai tu, why not kita explore sisi New Zealand yang tak ramai nampak. Mesti pengalaman kita lebih unik dan berharga. Banyak lagi spot tersembunyi yang saya jumpa dan saya akan kongsi lokasinya satu per satu.

Musim di New Zealand dan Australia adalah terbalik dengan musim di Eropah. Kalau winter di Eropah pada bulan Disember, maka ia adalah musim panas di New Zealand. Jadi, kita kena tahu matlamat kita untuk ke sana. Nak main ski? Nak hiking? Nak tengok bunga-bunga segar bermekar? Dari situ kita boleh plan bila nak datang ke NZ.

Contohnya, kalau nak hiking, time paling perfect adalah summer. Kalau nak panjat gunung salji, maka winter la masa paling tepat. Kalau nak hike di musim luruh tu, peluang nak hike tu payah sikit sebab cuaca dia sejuk dan sentiasa hujan.

6. Aktifkan Debit/Credit Card Dengan Pin Sistem

Kebanyakan pam minyak di New Zealand masih terima bayaran tunai atau kad. Tapi kalau kita makin jauh dari bandar dan menghala ke suburban area, ada pam minyak yang menggunakan sistem ‘cashless’, di mana cara bayaran dia hanya menggunakan kad debit/kredit. Sebelum nak pakai kad ni, pastikan pastikan kad kita dah aktif sistem pin. Malaysia baru nak mula pakai sistem ni tahun ni. Saya hampir sangkut di Amsterdam gara-gara bank tak notify ade pertukaran sistem tahun lepas.

Pesanan saya, kalau pegawai bank tu kata, boleh mintak pakai sistem lama untuk transaksi kad kredit kat orang kedai tu, mintak jugak cara untuk activate sistem pin untuk kita kat pihak bank. Sebab kat suburban area, banyak kedai tiada teknologi tinggi untuk provide servis pada kedua-dua sistem transaksi.

Kebanyakan hostel atau motel di New Zealand akan cas kita untuk penggunaan WIFI. Ada je hostel yang bagi free, tapi jangan terkejut kalau kita kena cas NZD5-10 untuk 500MB – 1GB punya internet data. Ada yang cas NZD5 untuk 500MB untuk 30 minit, ada plak yang cas NZD10 untuk 1GB untuk 24jam. Bergantung pada hostel atau motel tu sendiri.

Undang-undang trafik memang ketat di New Zealand. Ini bermakna, kalau had limit adalah 80 km/j, maka speed kita pun kenalah 80km/j dan ke bawah. Tiada sesi pujuk memujuk pada ‘latok’ untuk dilepaskan tanpa saman. Jadi bagi yang akan memandu nanti, pay attention pada speed limit.

Begitu juga kalau ada pakai laluan tol. Boleh pakai laluan tol walaupun tiada pass macam Touch N Go. Tapi kita ada 5 hari untuk langsaikan hutang tol. Kalau tak, company rental car kena bayar denda dan dari mana lagi diorg nak cekau duit, kalau tak dari info kad kredit kita masa pick up kereta sewa hari tu?

9. Ramalan Kaji Cuaca is your best friend

Ramalan kaji cuaca dia orang kebanyakannya adalah 90% tepat belaka. Tour guide pun akan rujuk pada weather forecast ni untuk tentukan sama ada boleh on ke tak aktiviti untuk harini. Hiking trip saya kena tangguh dan mountain biking saya kena cancel gara-gara cuaca hujan lebat dan ribut petir.

Jenuh 3 hari pertama tu, saya mencari spot WIFI untuk cari alternatif aktiviti yang boleh dilakukan waktu tu. Nasihat saya, baca ayat Kursi dan berdoa pada Allah supaya permudahkan trip. Alhamdulillah, doa saya makbul masa tu. Hari yang sepatutnya hujan dan ribut petir, hari tu panas terik, hinggalah saya sampai hostel, baru hujan lebat mari. Terima kasih Allah, Alhamdulillah.

Kalau kita bawak kereta dan nak parking, pastikan kita tahu:
a) spot parking tu legal untuk parking atau tak
b) berapa lama boleh parking kat situ? 30 minit? 15 minit? 60 minit? Untuk tahu berapa lama, tengok papan tanda parking kat tepi jalan. Selalunya akan ada stated nombor 15, 30 atau 60 yang indicate tempoh boleh parking di situ

Kalau kena saman macam mana? Jangan abaikan kalau tak nak kena bayar penalti. Pergi ke mana-mana pejabat city council berdekatan dan tunjuk resit saman dan bayar on the spot. Tengok lokasi, saya kena aritu NZD12 kat Taupo, sebab parking lebih masa. Ekekeke.


Tips Kupas 20 Ulas Bawang Putih Dalam Masa 20 Saat. Surirumah Yang Sibuk Pasti Suka

Mengupas bawang dalam kuantiti yang banyak pastinya mengambil masa yang agak lama.

Bagaimana kalau 20 ulas bawang putih boleh dikupas dalam masa hanya 20 saat? Wah! Purata 1 ulas dalam 1 saat tu.

Mari kita tonton cara kupas bawang putih yang power ini.

Kongsikan tips ini dengan rakan anda. Sharing is caring :)


Amazon Tawarkan Rumah Yang Mampu Dibina Dalam Lapan Jam

Sebut mengenai Amazon, pasti ramai yang cukup tahu dengan laman popular yang menawarkan pelbagai barangan dan kelengkapan.Terbaru, Amazon melalui lamannya telah mula menawarkan rumah kecil yang mampu dihasilkan secara DIY. Lebih menarik, dikatakan rumah ini mampu disiapkan dalam tempoh kurang daripada lapan jam dengan dua tenaga kerja.

Ditawarkan dengan saiz 172 kaki persegi, penawaran rumah ini dilihat sebagai sebuah tempat rehat yang cantik ditambah pula dengan rekaannya yang tampak moden.

Rumah dengan saiz comel ini mula ditawarkan dengan harga $7,250 (RM30,183.92) sebuah. Penawaran rumah ini dilihat sebagai langkah awal sebelum lebih banyak rumah ditawarkan dengan saiz yang lebih besar khusus untuk tempat tinggal sekeluarga


7 Tips Berkesan Melupakan Orang Yang Kita Sayang Dalam Tempoh Singkat

Nota Editor: Artikel ini dikongsi oleh Fatin Syuhaida Yusri melalui laman website Akuislam. Akuislam adalah sebuah blog motivasi dan inspirasi. Kami kongsikan semula di sini dengan kebenaran pemilik Akuislam, semoga artikel ini boleh dijadi panduan kepada mereka yang memerlukan disaat hidup dilanda masalah dan krisis.

Melupakan seseorang yang kita sayang bukanlah mudah. Kadangkala hati kuat untuk melangkah pergi, kadangkala hati kita ingin terus hidup dalam kenangan.

Cinta. Bukan mudah melupakan orang yang kita cintai. Tapi kehidupan perlu diteruskan.

Ya, bercakap memang mudah. Tapi tak mustahil kan?

Saya juga seperti anda. Saya pernah mengalami cinta terputus di tengah jalan. Atas sebab tertentu, terpaksa berpisah. Lebih perit bila cinta tidak direstui.

Bukan mudah untuk membuat keputusan kerana kedua-duanya amat saya sayangi. Kehidupan amat perit saya rasakan. Ketika ingin melupakan, ada sahaja kenangan yang menggamit di jiwa.

Terdengar lagu itu, saya teringat dia. Terlihat tempat makan itu, teringat si dia. Aduh,perit sangat bila terpaksa melupakan orang yang kita sayang.

Tapi, saya terfikir sampai bila saya harus begini?

Saya berdoa padaNYA agar diberikan petunjuk. Ketika rindu padanya, saya mengadu pada DIA. Bukan mudah untuk memulihkan hati.

Suatu hari, saya bermuhasabah diri. Menempatkan diri saya pada diri orang lain.

Pada mulanya, saya tempatkan diri saya pada diri kedua ibu bapa saya. Mereka hanya inginkan yang terbaik. Memang sudah menjadi lumrah, ibu bapa inginkan yang terbaik buat anak-anaknya.

Walaupun saya terluka dengan keputusan ibu bapa saya, saya menerima dengan redha kerana redha Allah terletak pada redha kedua ibu bapa. Oleh itu, saya tidak mahu perhubungan saya tidak direstui oleh ibu bapa saya.

Kemudian, saya tempatkan diri saya pada dirinya. Saya faham dia tidak mahu saya tersepit untuk membuat keputusan. Dia tahu bukan mudah untuk saya membuat pilihan kerana kedua-duanya amat saya sayangi. Jadi,dia memilih untuk pergi supaya saya tidak derhaka kepada kedua ibu bapa saya.

Kemudian,saya berfikir pula bagi pihak diri saya. Mungkin saya terleka dengan nikmat cinta yang diberikan Allah, sayang saya padanya melebihi sayang saya kepada Allah.

Sebelum saya terus terleka dengan cinta, Allah menarik balik nikmat itu. Mungkin juga sekarang belum masa yang sesuai untuk saya bercinta. Insyaallah ,jika benar dia jodoh saya, satu hari nanti kami akan dipertemukan semula di waktu yang sesuai. Saya yakin Allah akan memberikan yang terbaik buat saya.

Oleh itu, bangkitlah kawan-kawan. Hilangnya cinta manusia bukan bermakna kita putus harapan untuk hidup. Pandanglah ia dari sudut positif. Kita pasti dapat menempuhi keperitan ini dengan baik.

Beberapa Cara yang Saya Lakukan Semasa untuk Melupakan Orang Tersebut

Tips melupakan orang yang kita sayang ialah memohon kekuatan daripada Allah swt dalam menjalani kehidupan mendatang. Mohonlah Allah tunjukkan hikmah di sebalik perpisahan itu.

“Boleh jadi kamu membenci sesuatu sedangkan ia baik untukmu dan boleh jadi kamu menyukai sesuatu sedangkan ia buruk untukmu. Allah maha Mengetahui sedangkan kamu tidak mengetahui.”

2. Perbanyakkan solat sunat dan bacalah Al-Quran

“…..hanya dengan mengingati Allah hati akan tenang.” [Surah Ar-Rad:Ayat 8]

Hati yang terluka perlukan ubat. Mintalah Allah ubatnya kerana Allah pemilik setiap hati manusia. Ingatilah Allah kerana dengan mengingati Allah, hati kita akan menjadi tenang.

Perkara paling penting ialah diri kita perlu menerima kenyataan. Terimalah kenyataan bahawa perpisahan sudah terjadi dan masing-masing sudah mempunyai haluan sendiri.

Sentiasa ingatkan diri bahawa dia bukanlah yang terbaik untuk kita dan yakinlah kita akan menemui insan yang lebih baik. Percayalah pada ketentuan jodoh. Jika dia memang tercipta untuk kita, dia pasti kembali kan?

Perkara ini memang perit untuk dilakukan tetapi inilah cara terbaik untuk melupakan seseorang yang kita sayang.

Buanglah segala perkara tentang dia. Buang nombor telefonnya, block Facebook dan apa sahaja medium yang membolehkan anda berhubung dengannya.

Jika sayang untuk membuat hadiah pemberiannya, simpanlah di dalam satu kotak dan sorokkannya di tempat yang jauh dari pandangan anda.

Kuatkan diri anda supaya tidak menghubunginya.

Sibukkan diri anda dengan kerja dan kawan-kawan. Luangkanlah masa dengan perkara yang anda minati. Jangan biarkan diri anda bersendirian kerana anda akan merasa sunyi lalu mengingati kenangan-kenangan lalu.

Cuba hindarkan semua perkara yang mengingatkan kita pada si dia . Contohnya, jangan pergi ke tempat makan yang selalu kita pergi bersama si dia. Jangan dengar lagu yang berkaitan dengan si dia. Kalau terdengar,cepat-cepatlah tutup radio tu.

7. Ceritakan masalah kepada orang yang dipercayai

Ceritakanlah masalah anda ini kepada orang yang anda percayai. Mintalah nasihat daripadanya dan mintalah sokongan daripada rakan-rakan anda supaya membantu anda keluar daripada masalah ini.

Terakhir sekali,bantulah diri kita untuk keluar daripada kemelut ini. Jangan biarkan diri kita menderita kerana kenangan lalu. Buktikan padanya kita mampu hidup lebih baik tanpanya. Terimalah kenyataan dan percayalah luka itu akan pulih seiring waktu.

“Allah has already written the names of your spouses for you. What you need to work on is your relationship with Allah swt. HE will send her/him to you when you’re ready. It is only a matter of time”.

Hidup ini adalah satu perjalanan yang harus kita lalui dengan sungguh-sungguh.

Maka, tiada gunanya kita berlama-lama dalam duka. Duka yang bertahun hanya akan membuatkan kita buta akan banyak kebahagiaan yang disajikan Allah pada kita.

Mungkin Allah ingin mengajarkan nilai syukur, lalu ditimpakan kesusahan dan kesedihan. Mungkin Allah ingin mendidik hati kita dengan sabar, lalu Dia berikan ujian. Mungkin Allah ingin melatih rasa rendah diri lalu diberikan kegagalan.

Mungkin Allah ingin menguji nilai cinta kita kepadaNya, lantas Dia memutuskan kita dengan cinta yang lain.

Tidak diberikan sesuatu itu dengan sia-sia.

Tidak dijadikan apa-apa pun tanpa sebab dan ibrah, yang pastinya membuatkan kita berasa kagum dan bersyukur pada suatu hari nanti.


Tips Melegakan Selsema Dan Batuk Berkahak Bayi Dengan Cepat

Nota Editor: Nota ini ditulis oleh seorang ibu, Puan Azura Hishamudin. Kaedah percussion ini digunakan untuk melega dan mengurangkan kandungan kahak dalam dada bayi. Semoga anak anda lebih selesa selepas melakukan kaedah ini.

Hari ini saya hendak berkongsi tips dan rawatan untuk selesema dan batuk berkahak bayi. Rawatan ini dinamakan rawatan percussion. Semoga dengan penulisan saya kali ini sedikit sebanyak dapat membantu ibu-ibu di luar sana untuk merawat anak dengan cara semulajadi. Ok, let’s start…

1. Tuang beberapa titis minyak kayu putih ke dalam besen bersih. Saya gunakan minyak kayu putih seperti gambar pertama. Tuangkan air panas menggelegak ke dalam besen berisi minyak tadi.

2. Wapkan wajah anak anda dalam keadaan meniarap. Sila rujuk gambar kedua. Tujuannya untuk anak sedut wap tu. (Nota penting: Mohon jaga tangan anak anda, takut termasuk dalam air panas.)

3. Tepuk-tepuk belakang, kiri dan kanan anak. Jangan tepuk di tengah-tengah. Guna teknik cupping semasa menepuk. Sila rujuk gambar ketiga. (Nota: Masa ini anak akan meronta minta dilepaskan. Dia akan menjerit sekuat hati. Memang kesian tengok anak meronta dan menangis tetapi kita mahu keluarkan kahak dia. Ibu-ibu hati mesti kental ye.)

4. Selepas 5 hingga 10 minit, akan keluar lendir kahak dari hidung si manja. Rujuk gambar keempat, kelima dan keenam. Sampai berbelon-belon keluar daripada hidung Khayla. Itulah hasil kekentalan hati kita untuk keluarkan kahak daripada hidung dia.

5. Selepas siap, buang lendir kahak daripada hidung anak. Selalu selepas buang, saya akan sedut lebihan hingus dalam hidung Khayla. Selepas itu, sapukan minyak bawang putih di tapak kaki dan belakang badan anak. Semasa itu dia pernafasan dia pun sudah lega sedikit dan muka tersenyum. Upah anak dengan susu, kerapkan susu badan bagi ibu yg masih menyusu badan.

Nota: Tidak sesuai untuk kanak-kanak yang mempunyai G6PD, kerana kemungkinan kehadiran Metyl Salicylate dalam minyak angin atau minyak panas.

BACA: Punca Kenapa Anak Kecil Suka Berdiri Depan TV Sewaktu Ibu Bapa Sedang Menonton

BACA Lagi: 17 Idea Buat Mainan Anak Dari Bahan Yang Ada Di Rumah

LIKE dan FOLLOW Vocket di Facebook serta Instagram


Tips Mempercepatkan Proses Mengecas iPhone Dalam Masa 5 Minit Sahaja

Pasti anda pernah mengalami situasi dimana iPhone anda hanya tinggal beberapa minit sebelum kehabisan tenaga bateri dan pada masa yang sama anda tidak mempunyai masa yang lama untuk mengecas telefon. Video yang kami kongsikan ini akan mengajar anda bagaimana anda boleh mengecas iPhone secara cepat berbanding kebiasaan.


Tips Mengawal Paras Glukosa Dengan Lebih Baik

Menurut Tinjauan Kebangsaan Kesihatan dan Morbiditi (NHMS) 2019, sebanyak 3.9 juta orang rakyat Malaysia berumur 18 tahun keatas menghidap diabetes. Peratus meningkat dari 18.3 peratus berbanding 13.4 peratus pada 2015¹.

Antara punca yang dikenal pasti ialah pengamalan tabiat pemakanan dan gaya hidup yang tidak betul. Pengambilan makanan yang kaya dengan nutrien, rendah lemak dan kalori serta makan dalam kuantiti sederhana pada waktu yang sama setiap hari adalah sangat penting.

Selain itu, pengurangan berat badan dengan diet yang seimbang dan senaman yang kerap juga merupakan salah satu cara yang efektif. Apabila berat badan semakin kurang, maka sel-sel badan akan menjadi lebih peka kepada insulin seterusnya tahap gula yang lebih stabil.

Bagi pesakit yang ingin mengawal diabetes dengan lebih cekap, pakar penjagaan kesihatan mengesyorkan untuk mengambil produk formula khusus diabetes yang rendah indeks glisemik, serta mengandungi nutrisi yang lengkap dan seimbang seperti Glucerna® yang terdapat di pasaran.

Glucerna® diformulasi khas untuk mereka yang menghidap diabetes, ia direka khusus berdasarkan indeks glisemik (GI) bagi membantu menguruskan penyakit tersebut.

Susu ini boleh membantu anda untuk mengawal paras glukosa dalam badan anda. Glucerna® juga berupaya untuk menjadi produk gantian hidangan yang lengkap dan seimbang untuk membantu pesakit diabetes menjaga berat badan mereka.

Glucerna® diformulasi dengan Sistem Karbohidrat Unik yang dihadamkan secara perlahan bagi menghasilkan pelepasan glukosa dalam darah dengan perlahan untuk mendapatkan tindak balas glisemik yang lebih baik². Sistem Karbohidrat Unik ini juga membantu penyakit diabetes untuk berasa kenyang justeru mengawal diet harian mereka.

Glucerna® juga dilengkapi dengan 4X lebih tinggi Myo-Inositol, yang boleh membantu tahap sensitiviti insulin dan mengawal glukosa dengan lebih baik³.

Bukan itu sahaja, ia juga mengandungi Rumusan Dwiserat yang boleh mempertingkatkan kesihatan sistem pencernaan⁴, serta Campuran Lipid Unik dengan kandungan Omega 3, Omega 6 dan Omega 9 yang bermanfaat untuk kesihatan jantung⁵.

Selain itu, dengan 35 nutrien yang lengkap dan seimbang nutrisi, Glucerna boleh dijadikan sebagai pengganti makanan dan pengurusan berat badan6. Jadi anda tidak perlu lagi susah-susah fikir apa yang patut anda kurangkan dalam pemakanan sebab dalam formula khusus diabetes ini semua ada.

Tidak semua makanan supplement itu tidak sedap tau. Glucerna® ada perisa Coklat, Vanila dan Gandum. Terdapat banyak pilihan yang sedap, anda tidak ada masalah untuk minum. Lagi mudah untuk kawal paras glukosa ataupun berat badan anda.

Cara nak siapkan mudah sangat. Hanya ambil 5 sudu susu dan campurkan dalam 200ml air suam atau sejuk. Lepas itu siap untuk diminum, anda boleh juga minum mengikut BMI anda. Rujuk jadual di bawah ni:

Tidak mahu bancuh? Tiada masalah, sebab Glucerna® ada juga yang dah siap dibancuh. Siap dalam botol dan anda hanya perlu bukak dan minum. Lagi mudah dan di mana-mana pun boleh minum. Memang sesuai kalau anda selalu busy dan mahukan pengisian perut yang dapat membantu mengawal paras glukosa dan mudah sebab ia boleh diminum di mana-mana sahaja.

Anda boleh dapatkan di farmasi berdekatan ataupun anda boleh beli online di link di bawah:

Untuk maklumat lanjut mengenai produk ini anda boleh klik dekat SINI.


Tips Mudah Ini Pasti Membantu Anda Ketika Di Dapur. Sangat Awesome

Setiap kali apabila ingin membuat kek atau kuih raya, pasti masalah mengasingkan telur putih dan telur kuning membuatkan dapur anda kotor. Ia juga memakan masa anda.

Kali ini, kami kongsikan video Handimania untuk menunjukkan cara mengasingkan telur dengan mudah dan pantas.

Mudah bukan? Giliran anda pula untuk mencuba ;)


Mudahkan Pelanggan Membeli Dengan Tips Terbaru WhatsApp Ini

Buat anda yang selalu membeli di Facebook khususnya pasti menyimpan nombor sebelum membuat pesanan melalui WhatsApp antara prosedur yang agak leceh. Sama ada anda ingin membuat tempahan atau sekadar bertanya harga, prosedur ini memang tidak dapat dielakkan.

Terkadang komen ‘pm’ pula cuma disambut dengan balasan “sila whatsapp kami di 012-3456789.” yang kadangkala membuatkan nafsu membeli semakin berkurang pula.

Buat para peniaga, pernah tak anda kerap memuat naik status menjual atau beriklan di Facebook namun tidak mempunyai respon daripada para pembeli langsung. Jangan risau, mungkin kaedah atau ‘call to action‘ yang anda gunakan sedikit sebanyak menyukarkan pengguna untuk membuat tempahan.

Kini terdapat cara terbaru bagi memudahkan anda serta para pembeli membuat tempahan produk yang dijual. Melalui cara terbaru ini, anda cuma perlu meletakkan link WhatsApp beserta nombor anda bagi memudahkan pelanggan berhubung dengan anda. Apa yang lebih best, tips ini tidak memerlukan pelanggan menyimpan nombor anda.

Berikut merupakan caranya. Taip www.wasap.my/nombor telefon/pesanan yang ingin dimasukkan. Pastikan anda memasukkan angka ‘6’ sebelum menyertakan nombor telefon anda. Contohnya seperti ini, www.wasap.my/60192630656/Shawl. Anda boleh copy nombor yang tertera serta pesanan yang anda mahukan mengikut kesesuaian anda.

Link yang dimasukkan akan terus ke aplikasi Whatsapp jika dibuka pada smartphone manakala link yang dibuka pada web akan dibawa ke WhatsApp Web. Sangat sesuai buat anda yang membuat Facebook Ads serta meletakkan placement mobile.

Memandangkan tool ini bukanlah tool rasmi daripada Whatsapp, kami tidak bertanggungjawab sekiranya ada kebocoran data berlaku meskipun tool ini sangat memudahkan untuk semua peniaga online.

Kami harap selepas ini tiada lagi masalah pelanggan dicuri atau komen ‘pm’ yang memerlukan peniaga online membalas satu-persatu.


4 Perkara Asas Yang Anda Perlu Tahu Sebelum Mulakan Niaga Secara Kecil-Kecilan

Ramai yang nak mula berniaga secara kecil-kecilan sekarang. Orang kata ekonomi tak berapa bagus dan barang sentiasa naik harga sedangkan gaji macam tu juga.

Dalam keadaan sebegitu, ada yang berniaga di sebabkan rasa tak cukup dengan pendapatan yang ada. Tambahan pula komitmen semakin lama semakin banyak, bilangan keluarga bertambah, anak semakin membesar.

Ada juga yang terpaksa mula berniaga sebab kena buang kerja. Bukan disebabkan masalah disiplin atau malas kerja, tapi syarikat ditutup dan berpindah ke negara lain.

Ada juga syarikat yang terpaksa kecilkan jumlah pekerja mereka untuk jimatkan kos operasi. Syarikat yang besar juga tidak terkecuali dari masalah kos operasi yang meningkat dan pasaran yang semakin mencabar.

Dunia dimana orang kerja makan gaji dan boleh rasa lega untuk ada kerja sampai pencen sudah tidak berapa relevan lagi. Mungkin hanya pegawai kerajaan sahaja yang masih boleh merasa lega untuk rasa selamat makan gaji sampai pencen. Jarang dengar kerajaan buang pekerja, kecuali jika kena tangkap rasuah atau pecah amanah.

Bagus kena buang kerja kalau nak mula berniaga

Dalam selang masa dua tiga bulan ini, ramai yang kena buang kerja. Syarikat besar dan kecil pakat dok buang pekerja mereka secara besar-besaran.

Jika anda salah seorang daripada mereka, tak perlu nak risau sangat bila kena buang kerja. Tentu ada faedahnya yang jauh lebih baik.

Tambah lagi jika anda selama ini ada impian nak mula berniaga dan tak mahu kerja makan gaji lagi. Saya yakin ramai yang ada impian macam tu, tapi tak berani mengatur langkah berani untuk berhenti kerja.

Bila anda kena buang kerja, seolah-olah seperti orang mengantuk disorongkan bantal.

Bukan saja tak perlu fikir panjang dan buat berbagai pertimbangan, sebab orang tolong buat keputusan untuk anda. Malah modal untuk mula berniaga juga turut sama diberikan. Bukankah itu satu pilihan yang amat baik ?

Mungkin ada yang risau fikirkan pasal makan dan minum.

Itupun jangan nak difikirkan sangat. Bab rezeki ni bukan bab yang manusia perlu fikirkan. Malah tak ada makhluk yang perlu fikirkan pasal rezeki, sebab Tuhan dah janji, bila dia hidupkan makhlukNya, adalah rezeki ditentukan untuk makhluk itu.

Burung yang tak ada akal keluar pagi balik petang, kenyang. Siap bawa makanan untuk anak-anak kecilnya lagi.

Kalau tak mahu lihat burung, nak lihat manusia juga, lihat pada orang gila kat kampung anda.

Orang gila hidup sihat, hari-hari dapat makan. Ada saja rezki untuknya, walaupun dia gila. Dia tak ada kebolehan akal yang waras untuk ikhtiar, itupun dapat makan.

Takkan anda nak rasa lebih rendah martabat kerisauan daripada orang gila kot, sedangkan anda punya akal yang waras untuk berikhtiar ?

Orang yang putus rezekinya dan sudah tidak ada lagi, hanyalah mayat.

Bila sampai masanya untuk mati, maka putuslah rezeki. Oleh itu, selagi hidup, yakin saja dan terus jalan berusaha. Selagi ada nyawa, rezeki itu sudah pasti, cuma pahala saja belum tentu lagi.

Jadi kita hanya perlu pilih jalan yang mendatangkan pahala, itu sahaja.

Tapi bila dah kata rezeki itu pasti, jangan pula kita main bedal tak tentu hala. Ikut suka hati saja nak mula berniaga. Macam yang saya kata tadi, kita hanya perlu kejar pahala dan salah satu cara dapat pahala adalah merancang dengan baik segala usaha yang nak dilakukan.

Sebelum ini pernah saya tulis pasal membazir yang merupakan amalan syaitan. Salah satu amalan yang membazir adalah melakukan sesuatu kerja tanpa usul periksa macam tak ada hala tuju.

Tidak merancang adalah satu amalan pembaziran, dan itu perangai syaitan. Jika anda tidak mahu dilabel sebagai kawan syaitan, jangan main hentam saja bila nak mula berniaga. Terutamanya mereka yang ada modal sedikit hasil dari kena buang kerja tadi, perlu pastikan modal berharga itu tidak disia-sia dan dibazirkan.

Ramai yang saya lihat main terjun keluarkan modal mula berniaga, hanya untuk dapati perniagaannya tidak boleh pergi ke mana. Nak sara operasi perniagaanpun tak bolah apatah lagi nak sara hidup taukeh. Puncanya adalah tidak membuat kajian terlebih dahulu sebelum mula.

Saya kongsikan di sini 4 perkara asas yang anda perlu lihat dan buat kajian dan kiraan sebelum nak mula berniaga.

Saya andaikan bahawa anda sudah ada idea bisnes yang mahu dijalankan.

Mungkin anda dapat idea tersebut bila tengok orang lain buat. Tiru itu bukanlah satu amalan yang salah. Tiru-tiru itu tak salahpun melainkan yang anda tiru itu dilindungi oleh undang-undang.

Tiru hanya mendatangkan masalah apabila anda tak tahu hujung pangkal.

Oleh itu bila anda lihat satu idea perniagaan yang dijalankan oleh orang lain dan terasa teringin nak buat macam itu juga, sila pertimbangkan 4 perkara berikut:

I. Adakah produk anda mampu selesaikan masalah yang mendesak. Semakin besar masalah dapat diselesaikan, semakin baik produk atau perkhidmatan tersebut.

II. Jika ada, berapa ramai yang menghadapi masalah tersebut, yang boleh mendapatkan tawaran anda. Lagi ramai lagi bagus, kalau beberapa kerat saja, tak bagus.

III. Berapa harga yang mereka sanggup bayar. Lagi mahal lagi bagus. Kalau murah sangat, tak bagus. Kalau seunit murah, sangat, boleh tak jual sedozen sekaligus supaya harga jadi mahal sikit.

I. Berapa banyak duit anda perlu keluarkan untuk sebarkan pada pelangan sasaran tentang kewujudan perniagaan dan tawaran produk anda. Lagi murah lagi bagus. Kalau boleh biarlah percuma, itu yang paling diingini. Jika anda boleh pakai Facebook untuk sebarkannya, tandanya tak ada kos la tu.

II. Berapa modal mula yang anda perlukan untuk mulakan perniagaan tersebut. Kalau percuma, itu memang situasi impian. Lagi murah lagi bagus. Kalau boleh mula dari katil rumah saja tanpa perlu ada pejabat atau kilang, memang terbaik.

III. Jika orang dah berkenan dan buat pembelian, berapa banyak duit perlu anda keluarkan untuk tunaikan pembelian tersebut. Kalau tak ada kos lagi bagus, anda hanya ambil untung saja. Semakin tinggi kos untuk tunaikan pembelian, semakin tak bagus idea perniagaan itu. Kalau boleh pelanggan bayar dahulu baru dapat barang, itu memang hebat, zero modal tu!

I. Apakah produk atau perkhidmatan anda unik, orang susah nak tiru. Kalau susah amat bagus. Lagi mudah orang tiru lagi tak bagus bisnes itu. Contohnya, perlu kemahiran tak, berapa lama untuk kuasai kemahiran tu, kalau belajar 3 hari dah boleh tiru, tak berapa bagus.

II. Boleh atau tidak produk anda dibuat pasang siap sekaligus dan bukan bila orang nak beli nak buat semula dari A sampai Z. Macam e-book, sekali siap anda boleh jual sampai bila-bila tak payah nak tulis lagi dah.

III. Ada produk susulan lain yang berkaitan yang boleh anda tawarkan pada pelanggan tak. Walaupun anda tak buat produk susulan tersebut, anda boleh buat kerjasama dengan usahawan lain. Lagi banyak produk susulan, lagi bagus. Kalau sekali beli habis macam tu saja, tak bagus. Macam handphone, produk susulannya adalah seperti cover, screen protector dan lain-lain lagi.

Berapa lama masa yang anda perlu ambil untuk mula jalankan perniagaan tersebut. Ertinya untuk bersedia buat pemasaran mendapatkan pembelian dan seterusnya menunaikan pembelian dari A sampai Z. Lagi pantas lagi bagus. Kalau nak mula ambil masa sampai setahun atau dua tahun, cari saja idea lain. Yang paling baik adalah bila teringat saja idea itu waktu pagi, petang terus boleh mula.

Sebenarnya saya dah tulis perkara yang sama sebelum ini tapi dalam bentuk yang berbeza. Disebabkan perkara ini amat penting terutamanya buat mereka yang baru nak mula berniaga. Moga-moga apa yang anda nak usahakan itu difikirkan dan dipertimbangkan dengan lebih baik dan bukan main hentam kromo saja.


Tips Permohonan Biasiswa Untuk Pengajian Luar Negara Yang Ramai Tidak Tahu

Nota Editor: Artikel ini asalnya dikongsikan di fb wall Firuz Akhtar, seorang pelajar yang sedang melanjutkan pelajaran ke peringkat pHD di UK dan pernah melanjutkan pelajaran peringkat Master di Iran dan Amerika Syarikat. Kami menerbitkan semula di The Vocket dengan keizinan beliau. Semoga anda mendapat manfaat dari tulisan beliau di bawah.

Kepada yang berminat untuk belajar di luar negara, tentu kepala runsing memikirkan kos pengajian dan sara hidup. Mana nak dapat duit? Kalau kaya, boleh saja dapat tajaan PAMA (duit Papa dan Mama ;p). Kalau kurang berkemampuan dari segi kewangan, perlukah kita melupakan hajat untuk mengembara menuntut ilmu? Oh tidak! Hendak 1000 daya, tak hendak 1000 dalih.

Sebenarnya selain daripada biasiswa Malaysia, ada banyak peluang biasiswa lain dalam dunia ini. Yes, I’m serious! Buktinya saya sendiri pernah mendapat biasiswa negara lain. Saya akan terangkan caranya di bawah.

Formula untuk mencari dan mendapatkan biasiswa ialah A & S: ALERT and SMART. Tawaran biasiswa selalunya dibuka awal dan tempohnya sekejap saja. Jadi sentiasalah ALERT dengan setiap tarikh tutup tawaran dan peraturan yang dikenakan. Konsep memburu biasiswa ialah cuba saja sebanyak yang mungkin, doa dan kemudian tawakal. Belum cuba, belum tahu. Gagal diterima untuk satu biasiswa, tidak bermakna akan gagal buat selamanya.

Sewaktu mengisi borang biasiswa, jadilah SMART dalam pengurusan masa dan teknik untuk menjadikan diri ‘outstanding’. Contohnya: Saya ada sijil sarjana muda dalam bidang Sastera Parsi. Kalau ikutkan, ia bidang yang pelik, macam takde faedahnya, kerja pun mana nak dapat, dan sastera? How to make money meh?

Tapi saya ‘tune’ kan sikit dengan mengatakan saya unik, menguasai bahasa yang jarang orang ambil dan hasilnya orang dari pelbagai bidang seperti bisnes dan perfileman yang mencari saya kerana bidang saya yang ‘rare’. Pengalaman dalam setiap kerja amat menarik dan duit yang diperoleh memberi kepuasan.

Haaa…gitulah ye. Saya bukannya nak mempromosikan diri tapi saya ingin memberi contoh bagaimana cara untuk ‘pusing’ segala kekurangan dan menjadikan ia kekuatan. Macam itulah baru nampak ‘outstanding’ dan ia amat penting dalam proses merebut biasiswa. Dalam permohonan biasiswa, kita perlu ‘menjual diri’ untuk menarik perhatian pihak penaja tetapi ia perlu dilakukan dengan berhemah, bermaruah dan bergaya. Awas supaya tidak jatuh dalam perangkap SS, syok sendiri dan STM, sombong tak menentu.

Sebenarnya kalau anda google ‘Scholarships for Malaysians’, anda akan jumpa banyak tawaran. Ada tawaran daripada pelbagai universiti, institusi, syarikat dan sebagainya untuk pengajian di dalam dan di luar negara.

Jika anda google ‘Scholarships for international students’, anda juga akan jumpa pelbagai tawaran biasiswa daripada universiti atau institusi luar negara khas untuk pelajar antarabangsa seperti anda.

Ok, di sini saya jelaskan beberapa biasiswa yang ada.

1) JPA. Selalunya pelajar lepasan SPM akan cuba mendapatkan biasiswa JPA untuk belajar di luar negara. Dapat saja keputusan SPM, cepat-cepatlah tanya guru atau rakan-rakan tentang biasiswa ini. Kalau tak pun, sila google sendiri.

2) MARA. Untuk mereka yang nak belajar MA/PhD di luar negara, selalunya tawaran pinjaman MARA akan dibuka pada bulan Februari/Mac dan tempohnya sekejap saja. Sangat ramai yang akan memohon, jadi buatlah persediaan yang terbaik untuk permohonan. Strategi terbaik ialah memohon pinjaman MARA ini dengan surat tawaran universiti (100 universiti terbaik) dan keputusan IELTS/TOEFL.

3) My Brain/My Master/My PhD: Ini adalah tawaran biasiswa yang baik daripada pihak kerajaan untuk pengajian di universiti Malaysia atau universiti luar negara cawangan Malaysia. Boleh semak senarai universiti di laman web MyBrain15.

4) SLAB/SLAI: Khas untuk tutor/fellow/pensyarah dari institusi pengajian awam. Para pensyarah IPTA sememangnya dimestikan untuk mempunyai PHD, jadi tiada masalah untuk biasiswa. Cuma para pensyarah perlu berusaha untuk mendapatkan surat tawaran universiti sebelum memasuki sesi temuduga bersama ahli panel yang selalunya terdiri daripada para profesor dan unit cuti belajar.

Lagi satu cara ialah para graduan mencari peluang fellowship atau tenaga pengajar muda dari IPTA. Setelah mendapat tempat di IPTA tersebut, barulah mula cari tempat untuk menyambung pelajaran.

4) Yayasan Khazanah: Jika berminat, sila pastikan anda sudah mempunyai tawaran universiti sebelum membuat permohonan.

5) Yayasan/Kerajaan negeri: Sila semak negeri masing-masing. Setahu saya Yayasan Terengganu ada menawarkan biasiawa untuk anak-anak Terengganu untuk pengajian di dalam dan di luar negara.

6) Zakat: Sila semak zakat di negeri masing-masing. Orang yang menuntut ilmu di jalan Allah termasuk dalam golongan asnaf juga.

Sekarang kita lihat pula beberapa biasiswa luar negara:

7) Chevening Award: Ini adalah biasiswa yang berprestij daripada United Kingdom. Para pemohon biasiswa ini mesti mempunyai pengalaman kerja tidak kira samada pekerjaan tetap, sementara atau sukarela selama 2 tahun atau 2800 jam. Tarikh tutup permohonan biasanya pada bulan November. Tempoh permohonan sangat pendek, jadi berwaspadalah selalu

8) Commonwealth Scholarship: Biasiswa ini khas untuk mereka dari negara-negara komanwel. Tarikh tutup permohonan berbeza mengikut negara, jadi sila semak website biasiswa komanwel Malaysia.

9) Fulbright Award: Ini adalah biasiswa berprestij daripada USA. Tahap kesukarannya seperti permohonan untuk Chevening. Para pemohon juga perlu ada pengalaman kerja dan mesti berwaspada dengan tempoh permohonan yang pendek.

10) Korean Government Scholarship: Biasiswa kerajaan Korea khas untuk pelajar antarabangsa. Proses pemilihannya sangat ketat dan bilangan calon yang dipilih mungkin berubah setiap tahun. Sila rujuk website kedutaan Korea untuk keterangan lanjut.

11) Japanese Government Scholarship: Biasiswa kerajaan Jepun untuk pelajar antarabangsa. Sila rujuk kedutaan Jepun untuk maklumat.

Dan…banyak lagi sebenarnya. Boleh cuba google sendiri ye? Hehe.

Ingat, jangan takut sebelum mencuba. Di sini saya senaraikan biasiswa keluarga kami. Saya tiada niat untuk membanggakan keluarga sendiri. Saya cuma berharap anda akan mendapat inspirasi untuk terus mencuba dan tidak berputus asa.

1- Saya mendapat biasiswa dari kerajaan Iran untuk sarjana muda dalam Bahasa dan Sastera Parsi di Universiti Al-Zahra, Tehran. Ketika itu, saya sengaja bertanya tentang biasiswa di kedutaan Iran di KL. Rupa-rupanya mereka memang ada tawaran biasiswa cuma tiada yang memohon kerana tiada maklumat atau ‘takut’ kontroversi. Alhamdulillah memang rezeki saya mendapat biasiswa tanpa persaingan.

2- Saya berjaya mendapat Fulbright Award untuk Masters dalam Pengajian Timur Tengah di Washington University in Saint Louis, USA. Ketika itu yuran pengajian ditanggung oleh pihak universiti sendiri. Fulbright memberi duit poket setiap bulan melainkan cuti musim panas selama 3 bulan. Untuk 3 bulan tanpa biasiswa, saya cuba meminta duit zakat negeri dan alhamdulillah saya dapat. Jadi di USA, saya ada 3 penaja: pihak universiti, Fulbright dan zakat.

3- Sekarang saya sedang mengikuti pengajian PhD dalam Sastera Bandingan (Arab-Melayu-Parsi) di SOAS, University of London. Memandangkan saya pensyarah muda di UKM, maka saya mendapat biasiswa SLAB/SLAI.

4-Suami saya mendapat biasiswa JPA untuk ijazah sarjana muda dalam Kejuruteraan Mekanikal di University of Yamanashi, Jepun.

5- Adik lelaki saya berjaya mendapat biasiswa JPA untuk bidang perubatan di Universiti Ain Shams di Kaherah, Mesir.

6-Adik perempuan pertama saya sangat teringin belajar di Korea. Saya cuba cari tawaran biasiswa dan terjumpa Korean Government Scholarship. Malangnya ketika itu, mereka tidak menawarkan biasiswa pada Malaysia sedangkan negara serantau mendapat peluang. Saya buat kerja gila dengan menghantar emel pada Kementerian Pendidikan Korea dan ‘menggoreng’ tentang kepentingan hubungan Malaysia-Korea, minat orang Malaysia terhadap Korea dan harapan untuk membuka peluang biasiswa untuk rakyat Malaysia juga. Tidak saya sangka sama sekali yang saya mendapat balasan emel mengatakan mereka akan membawa cadangan saya ke mesyuarat seterusnya! Tidak lama kemudian, kedutaan Korea membuat pengumuman tentang tawaran biasiswa! Saya tidak mengatakan saya yang menjadi punca mereka menawarkan biasiswa pada rakyat Malaysia. Pengajarannya di sini ialah jangan segan untuk mencuba dan bertanya walaupun pada mulanya ia kelihatan tidak lojik.

Sayangnya adik saya gagal ketika pertama kali memohon Korean Government Scholarship. Tahun berikutnya dia cuba lagi dan alhamdulillah berjaya. Dia baru saja selesai pengajian sarjana muda dalam major English dan minor Business di Suwon University, Korea.

7- Adik perempuan kedua saya juga berjaya mendapat Korean Government Scholarship dan kini sedang belajar di Korea University dalam bidang Food Science.

8-Adik lelaki kedua saya mendapat Turkish Goverment Scholarship dan kini dia sedang mengikuti pengajian BA dalam Sejarah Turki Uthmaniyyah di Bosphorus/Bogazici University di Istanbul.

Kesimpulannya, jangan takut mencuba. Rajinlah berusaha, berdoa dan bertawakal.

Jika ada sebarang pertanyaan atau perkongsian, bolehlah tulis di bahagian komen post ini.


15 Tips Berjimat Dari Lelaki Ini Agar Dapat Travel Keliling Dunia Menerima Lebih 1500 Share

Kami pasti ramai yang berimpian mahu terbang keliling dunia, melihat indahnya alam, bertemu berbagai bangsa dan berkenalan dengan berbagai rupa manusia.

Tapi bukan semuanya mampu. Nak travel kena ada duit banyak (sob… sob…).

Mungkin perkongsian dari Saudara Q Rhy Mey ini bakal membuat anda terus kekal memasang impian untuk mengembara melihat dunia. Kita ikuti tips beliau bagaimana untuk berjimat agar impian untuk mengembara tercapai.

Ada sahabat tanya saya macamana saya boleh jimat duit dan travel walaupun saya tidak kaya? Berdasarkan pengalaman sendiri, ini yang saya lakukan beberapa tahun lepas.

1. Yang belum ada kereta, kumpul duit tiap-tiap bulan semaximum yang boleh, beli kereta 2nd hand secara tunai dan pastikan kereta berkeadaan baik. Contoh, kancil RM6k-RM8k. Jangan fikir negatif tentang maintenance/repair/services nanti. Guna dan pandu dengan cermat, maintenance services kerap mengikut jadual. Maintain kereta dan usah berangan untuk tukar kereta. Di sini anda telah jimat jika ansuran bulanan yang dianggarkan RM500-RM1k setiap bulan. Jika setahun tentu RM6,000-RM12,000!

2. Jika anda punyai kereta, kekalkan kereta anda walaupun setelah habis membayar sepenuhnya. Usah bermimpi untuk tukar kereta baru. Cuba kekal dalam 6 bulan, anda akan dapati ada duit lebihan contoh RM500 sebulan, 6 bulan tentu sudah ada RM3000 dalam tangan. Jika setahun, tentu RM6000!

3. Bayar bil secara lebihan. Jika bila anda RM75, bayar RM100. Tetap bayar lebih setiap bulan dan jangan fikir tak perlu bayar jika 2-3 bulan akan datang tengok bil negatif (contoh negatif -RM25 yakni TNB hutang kita). Displinkan diri bayar sampai hujung tahun. Anda akan dapati bil anda telah capai -RM300. Jadi, bulan berikutnya anda ada duit lebih dan tak perlu risau setiap bulan untuk bayar bil. Pastikan bayar bil secara online, bayar di kaunter tidak dibenarkan bayar lebih.

4. Berhenti merokok. Maaflah ya perokok. Anda boleh jimat antara RM120-RM200 sebulan. Mungkin lebih untuk perokok tegar.

5. Jangan membuat pinjaman untuk apa-apa seperti pinjaman peribadi, pinjaman membeli saham, tak perlu beli insurans hayat jika anda betul-betul berjimat untuk beberapa tahun dan jaga kesihatan anda yang paling utama agar tidak sering jatuh sakit.

6. Saya sudah hampir 10 tahun berhenti langgan astro. Saya jimat RM1200 setahun. Bermakna saya sudah jimat RM12k. Saya jarang tonton tv sebab saya selalu pulang lewat. Jika ada masa tersisa hanya 1 jam itu pun rasa tak berbaloi langgan astro. Jika mahu tonton, saya tonton melalui youtube (jika ada).

7. Kurangkan berbelanja makanan minuman mewah di luar. Tentu dapat jimat RM150-RM250 sebulan.

8. Jika ke tempat kerja, guna kereta separuh jalan, parking berhampiran stesen dan naiki tren atau bas. Anda sudah jimat separuh tangki petrol kereta anda. Contoh jika sebulan kos petrol anda RM400, anda sudah jimat RM200.

9. Elakkan shopping barang yang tak perlu. Jika setiap bulan berbelanja untuk pakaian, contoh RM150-RM200, anda sudah jimat RM200. Tak perlu risau, nanti semasa travel anda boleh shopping, barang overseas lagi.

10. Kurangkan penggunaan telefon. Berjumpa jika perlu berbual lama. Berbual hal yang bermanfaat sahaja. Ini dapat mengurangkan kos dan mungkin mengurangkan dosa bergosip atau mengumpat atau fitnah. Jangan marah aa. Anda boleh jimat separuh atau mungkin lebih. Jika sebelumnya, penggunaan telefon saya mencecah RM90 sebulan, kini RM30 bertahan untuk sebulan. Saya jimat RM720 setahun.

11. Jangan lupa banyakkan bersedekah kepada yang layak, terutama kepada ibu bapa, kepada keluarga, dan kepada yang layak dan berhak. Jangan kedekut kerana bersedekah tidak akan membuat anda miskin, malah Allah swt akan membantu anda melalui orang-orang yang terpilih tetapi jangan terlalu berharap sangat nanti anda kecewa tapi lakukan dengan penuh ikhlas tanpa berkira-kira. Jika anda rajin bersedekah, orang yang mahu berhutang pun akan terasa malu dengan anda sebab anda pun bukan orang kaya. Inshaallah dijauhkan oleh pencuri, pencopet, penyamun, dll.

12. Rajin solat dhuha, dekati Allah swt. Solat tahajjud jangan tinggal juga solat taubat, solat hajat dan solat istikharah. Bangun sebelum adzan subuh dan siap-siap solat serta jangan tidur semula.

13. Berfikir positif tentang semua perkara dan elakkan berfikiran negatif. Niat positif, fikir positif, berkata positif dan bertindak positif, hasilnya akan terbaik. Displinkan diri itu paling penting, usah terpengaruh dengan anasir yang kurang sihat. Contoh, diajak beli kereta baru.

14. Banyak lagi faktor yang mempengaruhi bukan hanya sekadar menjimat duit. Dan anda boleh tambah sendiri. Tak perlu join bisnes buat duit berjuta-juta ria yang belum tentu terjamin anda menjadi seorang jutawan.

15, Anda tak buat, anda takkan faham sendiri sebab saya buat ini daripada pengalaman sendiri, tak pergi kelas atau kursus pun.

~Travel doesn’t need you to become rich~

Hendak seribu daya, tak hendak seribu dalih, bak kata nenek moyang.  Inilah antara tips yang banyak diguna pakai oleh ramai pengembara. Mereka gembira hidup bersederhana.


12 Perkara Yang Anda Perlu Tahu Sebelum Terbang Ke Hawaii Bersama AirAsia

Selepas AirAsia mengumumkan Hawaii sebagai destinasi terbaru mereka, ramai yang teruja untuk ke sana. Tambahan pula, buat penerbangan kali ini AirAsia menawarkan harga promosi serendah RM499 sahaja. Oleh itu, saya kongsikan sedikit informasi yang anda perlu tahu sebelum terbang ke Hawaii bersama AirAsia.

1. Negeri Hawai’i (sebut Ha-wa-ee) ialah salah satu dari 50 negeri USA, dan bukan salah satu dari wilayah USA lain seperti Guam atau Puerto Rico dan lain-lain. Terdapat 7 buah pulau di Hawai’i (5 yang utama) dan penerbangan AA hanya akan berakhir di Honolulu iaitu di Pulau Oahu. Honolulu ialah ibu negeri semua kepulauan Hawai’i. Matawang yang digunakan ialah US dolar(USD/$).

2. Dengan itu kemasukannya memerlukan visa, sama seperti visa yang anda pohon untuk ke 48 negeri di tanah besar USA. Jenis visa yang dipohon ialah visa B(B1/B2)untuk pelancong/ahli perniagaan.

Harga visa ialah $160 bersamaan RM720 mengikut kadar pertukaran wang sekarang. Permohonan visa hendaklah dilakukan atas talian di sini ustraveldocs.com/my dan jika ini pertama kali anda memohon, sila pilih YES. Di sini segala maklumat boleh didapati. Sila baca dengan teliti. Gambar untuk visa ialah latar belakang putih, dan cermin mata wajib dibuka. Sediakan sekurang-kurangnya 4 keping gambar.

3. Undang-undang di semua kepulauan Hawai’i ialah sama dengan undang-undang di tanah besar USA. Kereta juga dipandu di sebelah kanan dengan stereng di sebelah kiri. Walaupun Hawai’i nampak “laid back”, hang loose, atau shaka, patuhilah peraturan. Nota: USA guna sistem imperial, contohnya kilometer diganti dengan miles, kilogram diganti dengan lbs(pounds), dan lain-lain. Take note!

4. Makan dan minum, penginapan juga sama kadarnya dengan yang di tanah besar(agak mahal kalau anda tukarkan ke RM). Makanan yang wajib dicuba ketika di Hawai’i ialah poke(sebut:po-kay) iaitu nasi dengan makanan laut terutama ikan tuna merah isi gelap mentah yang dipotong kiub yang diperam dengan minyak bijan, bijan, dan furikake dan kadangkala kicap masin Jepun. Yang saya tahu ia halal dimakan kerana tiada bahan-bahan meragukan digunakan dan poke ini biasanya makan laut dan nasi saja.

5. Hawai’i tidak ada 4 musim, sama seperti Malaysia, cuma ada musim panas dan musim hujan. Musim hujan di Hawai’i biasanya pada hujung tahun. Air laut suam tapi sedikit sejuk dari air laut di Malaysia. Terdapat beberapa pantai di semua kepulauan Hawai’i di mana airnya bercampur dengan air mata air yang keluat dari perut bumi. Jadi kalau tak mahir berenang kena berhati-hati kerana air di pantai begini payau, bukan masin sepenuhnya. Air masin=apungan terbaik. While at sea, PLEASE don’t touch, pick, hurt, bring home anything. Akan ada banyak dolfin, penyu laut, manta ray yang kelihatan. Dive and snorkel responsibly!

6. Jika anda travel secara berkumpulan, eloklah sewa Airbnb. Di USA Airbnb nya banyak, jauh lebih baik dari hotel atau motel, dan murah serta boleh diharap. Jadi bila di laman aplikasi Airbnb, boleh taip spesifik “Honolulu, Oahu” kerana Hawai’i ada banyak pulau dan AirAsia hanya berakhir di Honolulu, Oahu.

7. Untuk kenderaan pula anda disarankan menyewa kenderaan pacuan 4 roda seperti Jeep Wrangler kerana sesetengah tempat terutama jalan ke pantai hanya boleh dilalui dengan kereta 4WD.

Lagipula memang lebih seronok kalau pandu Jeep di sana. Untuk penempahan kenderaan bolehlah lawat Kayak.com dan pilih tab “Cars”. Jangan risau kerana di situ akan disenaraikan deal terbaik mengikut jenis kenderaan dari semua syarikat yang ada di dunia yang menyediakan perkhidmatan sewa kereta di USA.

Ketika saya di Hawai’i awal tahun 2016, kereta sewa Jeep cuma USD18/sehari. Kalau bernasib baik pasti dapat harga begini juga. Yang penting perlu rajin cari. Kayak biasa boleh diharap.

8. Harga minyak berbeza-beza mengikut stesen minyak. Sila gunakan aplikasi Gas Buddy yang seperti Google Maps tapi khas untuk cari stesen minyak dengan minyak paling murah mengikut kawasan. Cuma tekan lokasi di atas peta dalam Gas Buddy!

9. Hitchhiking ialah senario biasa di Hawai’i tapi jika ini kali pertama anda di Hawai’i, jangan “gamble” hitchhiking ya. Walaupun kelibat polis jarang dilihat, undang-undang mesti dipatuhi. Janganlah cuba tidur di tepi jalan dan sebagainya.

10. Buat yang nak jejak 6 pulau lain Hawai’i, penerbangan utama ialah Hawai’i Airlines tapi tak semua pulau Hawai’i Airlines boleh jejak. Cara lain ialah helikopter atau bot atau feri. Pulau Hawai’i yang luar biasa, tak disentuh dan wild bagi saya ialah Big Island iaitu pulau paling selatan yang juga paling besar antara 7 kepulauan negeri Hawai’i.

Ketika artikel ini ditulis, lava gunung berapi Kīlauea yang aktif yang sedang mengalir tanpa henti ke laut yang anda akan dapat lihat bila anda ikut tour untuk lihat lava di Hawai’i Volcanoes National Park. lihat video di sini. Oleh kerana ini Big Island ialah pulau Hawai’i yang asli dan istimewa.

11. Kedai runcit utama di Hawai’i ialah ABC, kiranya macam 7E di Malaysia. Di sini macam-macam boleh dibeli termasuk souvenir, poskad, dan setem dan biasanya sedikit murah dari kedai cenderahati lain. Pejabat pos utama USA ialah USPS (United States Postal Service). Kalau nak beli setem poskad antarabangsa sila minta GLOBAL atau FOREVER GLOBAL. Harganya ialah $1 sekeping dalam bentuk sticker.

12. “Mahalo” ialah ucapan terima kasih dan juga selamat tinggal. You will hear this a lot. Use them! Tak salah guna. Orang Asli Hawai’i ialah penduduk tetap semua kepulauan Hawai’i, bukan mat saleh. So it’s good to learn a little bit about them, the do’s and don’ts.

Semoga ini dapat membantu anda mengenali Hawai’i. Kalau ada yang saya tertinggal saya akan tambah lagi. Untuk lokasi spesifik yang boleh dilawati di Oahu atau Big Island, boleh hubungi saya.

Share this responsibly and give credit where credit is due. Last but not least…

Welcome to the United States, and enjoy your Hawaiian trip!

Love,
Hannah On Earth on “My Journey to all 50 states of the USA” story.


Amber Heard Dirakam Membeli-Belah Di Butik Murah Selepas Disaman RM65 Juta

Sejak keputusan mahkamah menyebelahi Johnny Depp dalam satu perbicaraan kes fitnah paling kontroversi pernah disaksikan masyarakat seluruh dunia, segala kelakuan Amber Heard menjadi perhatian orang ramai.

Dalam salah satu video yang tular di media sosial, kelihatan Heard sedang meneliti tanda barang dan tawaran diskaun pakaian di salah sebuah butik murah di Bridgehampton, New York.

Bagaimanapun, apabila Heard yang berusia 36 tahun menyedari dia sedang dirakam, dia melarikan diri dari tempat kawasan tersebut sambil meninggalkan bakul yang terdapat beberapa pakaian yang nampaknya mungkin akan dibeli olehnya.

Amber dilaporkan bersama dengan adiknya, Whitney Henriquez, yang menjadi antara individu paling rapat dengan Amber. Henriquez juga pernah dipanggil memberi keterangan bagi pihak Amber dalam tuntutan mahkamah yang difailkannya terhadap bekas suaminya Depp.

Difahamkan bahawa keputusan mahkamah yang menyebelahi bekas suaminya telah memberi tamparan hebat kepada ekonomi pelakon tersebut. Kumpulan peguam yang mewakili Amber berpendapat bahawa pelakon yang membintangi Aquaman itu tidak mempunyai sumber yang mencukupi untuk menampung ganti rugi 8.3 juta dolar yang diberikan kepada Johnny oleh pihak juri.

Depp sebelum ini menyatakan hasratnya untuk memaafkan Amber jika beliau tidak mampu untuk melunaskan denda tersebut. Bagaimanapun, Depp mula berganjak daripada pendiriannya selepas Amber berkeras untuk tidak menarik balik sebarang tuduhannya terhadap Depp dan menyatakan hasrat kepada umum untuk merayu keputusan Mahkamah.

Dengan undang-undang yang menyebelahi bekas suaminya dan tuntutan ganti rugi yang mencecah jutaan dolar, Amber kini dilihat berada dalam satu situasi buruk sehingga ia memberi impak kerjayanya yang kini seolah berada di hujung tanduk.

Johnny Depp menang kes fitnah, Amber Heard diarah bayar ganti rugi RM65 juta. Rujuk pautan di bawah untuk membaca.

Johnny Depp Menang Kes Fitnah, Amber Heard Diarah Bayar Ganti Rugi RM65 Juta

Milani Cosmetics Buktikan Amber Heard ‘Menipu’ Dalam Kes Saman Fitnah Johnny Depp

Rakaman Audio Adalah Bukti Johnny Depp Jadi Mangsa Keganasan Amber Heard


7 Tips Untuk Jimatkan Bateri Smartphone Selain Daripada Membawa Power Bank

Pernah tak kita nak keluar atau pergi shopping sekali bateri phone tinggal bawah 50%? Tengok dalam bag, power bank pula tak bawak! Memang akan gundah gulana smartphone tanpa bateri.

Sekarang mood nak raya, memang kerap kita akan keluar shopping diluar. Memang akan ambil masa berjam-jam diluar. Jangan rosakkan mood raya anda.

Ini tips yang saya selalu gunakan jika disituasi begini.

1. Tukar kecerahan skrin kepada yang paling rendah. Kecerahan skrin antara penyumbang utama penggunaan bateri smartphone.

2. Setkan nada dering ke “silent mode” tanpa vibrate. Pastikan situasi kita bukan menjangkakan panggilan yang penting.

3. Tutup data internet. Buka jika perlu sahaja untuk semak apa-apa perkembangan di FB, Whatsapp dan media sosial yang lain.

4. Jika lagi extreme, setkan phone ke “Flight Mode”. Ini akan menutup data internet dan line telefon sekali, lagi jimat bateri. Dan pastikan situasi kita bukan menjangkakan sebarang panggilan telefon.

5. Jangan main game di phone. Sesetengah permainan game akan menggunakan pemprosesan CPU dan grafik phone yang tinggi. Sabar kejap, balik nanti baru main game ya.

6. Jangan off dan on semula phone dengan kadar yang kerap jika nak jimatkan bateri. Jika tempoh jangka masa yang lama tak mengapa.

Off dan On phone semula ni ibarat bila kita tidur dan bangun terus lalu terus berlari. Memang memenatkan, sama juga pada smartphone, ia akan menggunakan bateri yang banyak untuk ‘bangun’ semula.

7. Jika anda masih perlukan data internet tetapi di kawasan anda hanya ada Internet 3G atau lagi rendah, dicadangkan boleh tutup sementara internet anda. Data Internet 4G adalah paling jimat bateri. Teknologi paling baru akan pastikan pengunaan bateri lebih optimum.


Tipu Isteri Ke Pontianak Naik Pesawat Sriwajaya Air, Lelaki Ini Rupanya Ke Bali Dengan ‘Skandal’

Indonesia kini sedang berkabung dengan tragedi jatuhnya pesawat Sriwijaya Air SJ 182 pada hari Sabtu, 9 Januari lalu. Difahamkan, semua 62 orang yang terdiri daripada 50 penumpang dan 12 orang kru tewas.

Namun, disebalik musibah yang menimpa, ada kisah lucu dan wajar di ambil pengajaran kepada mereka yang sudah berumah tangga.

Memetik laporan berita Padang Kita, seorang lelaki yang diberi nama sebagai bos besar telah mengaku kepada isterinya bahawa dia akan ke Pontianak dari Jakarta untuk tujuan perniagaan.

A post shared by Boyke Dian N (@drboykediannugraha)

Dia juga memberitahu isterinya bahawa dia akan menaiki pesawat Sriwijaya Air pada hari Sabtu, 9 Januari yang dijadualkan berlepas pada pukul 2.00 petang.

Bagaimanapun, temberangnya diketahui apabila berita mengenai jatuhnya pesawat Sriwijaya Air mula dilaporkan oleh media tempatan. Lelaki itu akhirnya mengaku bahawa dia tidak ke Pontianak, tetapi sebenarnya ke Bali untuk menemui wanita simpanannya.

Kisah ini turut dimuat naik oleh akaun  @Thojenk melalui aplikasi TikTok pada hari Isnin, semalam. Difahamkan, dia ke Bali untuk bercuti dan menyambut ulang tahun dengan perempuan simpanannya.

“Sekarang dia bingung mahu kembali ke rumah atau tidak, kerana di rumah [isterinya] sudah menyediakan kerusi dan khemah untuk para tamu yang datang untuk berkabung,” tulisnya akaun TikTok tersebut.

Di satu sudut yang lain, isterinya dilaporkan bersyukur kerana dia tidak menjadi korban terjatuhnya pesawat Sriwijaya Air. Manakala di sudut yang lain, temberang suami akhirnya ‘kantoi’ dengan isterinya.

Berita ini telah mendapat perhatian netizen di TikTok, ada yang menyatakan bahawa kisah curang lelaki ini akhirnya dipaparkan secara umum. Manakala yang lain pula mengatakan bahawa pulang atau tidak, dia sudah lama mati dengan isterinya.

Terdahulu, netizen Indonesia kongsi gurauan terakhir dengan mangsa tragedi Sriwijaya Air. Klik pautan di bawah untuk membaca.

Gurauan Terakhir Kawan, Netizen Indonesia Kongsi Mesej Dengan Mangsa Tragedi Sriwijaya Air


Tipu Rekod Dan Bersubahat, Lelaki Ini Berjaya Menginap Hotel ‘5 Star’ Selama Dua Tahun

Ramai mengimpikan mahu menginap di hotel mewah bertaraf lima bintang kerana fasiliti yang ditawarkan sangat hebat. Tambah pula dengan kos mencecah ribuan ringgit untuk semalam menjadikan ia hanya boleh diakses oleh orang kaya sahaja.

Penipuan seorang lelaki yang tinggal di sebuah hotel lima bintang hampir dua tahun menginap secara percuma akhirnya terbongkar, lapor NDTV.

Difahamkan, individu terbabit telah bersubahat dengan beberapa kakitangan hotel bagi memastikan tindakannya tidak dihidu oleh pihak pengurusan hotel berkenaan.

Menurut AFP, lelaki itu telah menempah bilik di Hotel Roseate House, New Delhi pada 30 Mei 2019. Dia sepatutnya check out pada keesokannya.

Walau bagaimanapun, lelaki itu telah tinggal di hotel itu selama 603 malam sehingga dilaporkan meninggalkan pusat penginapan berkenaan pada 22 Januari 2021.

Susulan itu, pengurusan hotel mendakwa telah mengalami kerugian berjumlah $70,000 (RM325,0000). Lebih menyukarkan lagi keadaan, akaun telah pun dipalsukan untuk menyembunyikan tunggakan sebenar.

Sementara itu, pengurusan hotel juga telah menfailkan aduan polis terhadap beberapa pekerja yang bersubahat dalam memanipulasi perisian dalaman.

Hal ini berikutan pihaknya mengesyaki kakitangannya berkemungkinan telah disogok oleh lelaki terbabit.

Difahamkan, kakitangan hotel bertaraf lima bintang itu telah didakwa memalsukan dan memadam sejumlah entri dalam akaun pelanggan.

Hasil pemeriksaan rekod pegawai hotel mendedahkan bahawa mereka telah mencipta beberapa bil palsu dan yang belum selesai. Dengan berbuat sedemikian boleh memberi manfaat kepada lelaki itu dengan menggunakan pelbagai cara.

Ini termasuk bertukar bilik setiap malam daripada bil sepatutnya, memindahkan debitnya ke dalam bil tetamu lain, menggunakan bil tetamu lain yang diselesaikan dengan memasukkan namanya dan sebagainya.

Sehubungan itu, pihak hotel menuntut tindakan undang-undang dikenakan terhadap lelaki berkenaan. Walau bagaimanapun, sehingga kini, siasatan lanjut masih dijalankan.


Tiru Suara Kenalan Dan Keluarga Jadi Taktik Baru ‘Scammer’ Dalam Talian

Walaupun kerap kali tertangkap dan dikesan pihak berkuasa namun sindiket dan kumpulan penipuan dalam talian di negara kita sepertinya tidak akan berhenti untuk menjalankan aktivit haram dan keji mereka.

Jika sebelum ini mereka menyamar sebagai wakil pihak berkuasa untuk menakutkan mangsa, kali ini lain pula modus operandi-nya apabila mereka dilaporkan menggunakan kaedah seperti meniru suara ahli keluarga dan kenalan rapat bagi tujuan memperdaya mangsa.

Menurut laporan yang diterbitkan oleh Harian Metro, Ketua Polis Daerah Petaling Jaya Asisten Komisioner Nik Ezanee Mohd Faisal menjelaskan bahawa dalam kaedah penipuan tersebut, penjenayah akan memperkenalkan diri serta memberitahu mangsa bahawa nombor yang digunakan itu adalah nombor baharu mereka.

“Penjenayah kemudian akan memberikan nombor akaun yang bukan milik ‘rakan’ atau ‘ahli keluarga’ mangsa bagi tujuan mendapatkan wang yang ingin dipinjam itu.

“Lebih menarik lagi, suspek berjaya memperdaya mangsa dengan meniru suara sebenar atau mirip suara rakan atau ahli keluarga mangsa,” katanya dalam kenyataan hari ini.

Menurut Nik Ezanee, mangsa akan lebih yakin bahawa individu tersebut merupakan rakannya selepas mendengar suara mereka dan akan mempercayai yang mereka dalam kesusahan dan ingin meminjam wang.

Selepas perbualan antara mereka tamat, mangsa akan diberi nombor akaun bukan milik rakan atau ahli keluarga mangsa sebenar untuk dimasukkan wang.

“Tanpa membuat semakan terlebih dahulu mangsa memasukkan wang ke dalam akaun yang diberikan suspek.

“Mangsa akan mula menyedari dirinya ditipu apabila beliau cuba menghubungi rakan atau ahli keluarga sebenar menggunakan nombor telefon asal mereka sebelum mendapati mereka tidak membuat permintaan pinjaman wang seperti disangka,” tambahnya lagi.

Nik Ezanee turut mengatakan bahawa pada tahun ini sahaja, sebanyak 78 laporan diterima yang membabitkan kerugian hampir RM7 juta berkaitan jenayah siber dan multimedia dari Januari sehingga hari ini.

“Sebanyak 20 kertas siasatan dibuka iaitu membabitkan penjenayah menggunakan modus operandi penyamaran dan ia melibatkan kerugian sebanyak RM250,000,” katanya.

Pihak polis telah menasihatkan rakyat Malaysia untuk sentiasa mengambil langkah berhati-hati dan jangan mudah percaya dengan mana-mana panggilan yang tidak dikenali.

Sentiasa semak dahulu akan kesahihan sesebuah maklumat yang diterima supaya kita tidak menyesal di kemudian hari.

Baca juga laporan semasa dan terkini dalam negara yang kami kongsikan sebelum ini melalui pautan di bawah.

Muncul Dakwaan Merogol Gadis, Pendakwah Selebriti Telah Ditahan Polis Semalam

Laman Facebook Polis Johor Meriah Angkara Kasut Nike Air Jordan x Dior RM34,000


‘Tisu Tandas Kami’-Pelajar Singapura Dikecam Kerana Berlagak, Buang RM150 Di Dalam Lubang Tandas

Pihak pengurusan Raffles Institution di Singapura menyatakan kekecewaan mereka dengan tindakan tiga pelajar sekolah yang  dirakam membuang wang mereka di dalam mangkuk tandas.

Dengan tajuk ’tisu tandas kami’, rakaman ini telah dirakam oleh mereka sendiri dan dimuat naik di laman Instagram pelajar tersebut. “Seorang pelajar dirakam membuang 50 dolar Singapura (RM150.00) ke dalam tandas,” lapor Asia One.

Dua video lain menunjukkan dua pelajar yang berbeza bertindak membuang wang kertas dari salah satu balkoni sehingga wang itu dibawa oleh angin.

Dalam satu kenyataan, pengetua Raffles Institution, Frederick Yeo melaporkan bahawa sekolah ini tidak pernah mengajar pelajar mereka bertindak sedemikian. Dia juga telah memberi nasihat yang tegas kepada pelajar-pelajar tersebut disebabkan tindakan kurang bijak dan tidak sensitif ini.

Yeo menambah bahawa pihak sekolah akan mengenakan tindakan tatatertib kepada pelajar. “Ketiga mereka telah menyatakan kekesalan atas tindakan yang diambil,” kata Yeo.

Pihak sekolah turut menyatakan bahawa kejadian ini telah dimaklumkan kepada ibu bapa mereka. “Kami yakin pelajar ini akan belajar dari kesilapan yang dilakukan dan berkomitmen untuk berkelakuan lebih baik pada masa akan datang,” kata Yeo.

Sebelum ini, seorang guru tai chi tewas dalam masa 30 saat selepas berlagak dengan lawannya. Klik pautan di bawah untuk membaca.

Berlagak Dapat Tewaskan Petinju UFC, ‘Master’ Tai Chi Ini Tewas Dalam Masa 30 Saat Sahaja

Perlekeh Kualiti ‘Gloves’ Buatan Malaysia, Netizen Sekolahkan Warga British Yang Berlagak


Tisu Yang Digunakan Messi Untuk Lap Hingus Dan Air Mata Dijual Pada Harga RM4.2 Juta

Tisu yang digunakan oleh pemain bola sepak Lionel Messi untuk mengelap air mata semasa sidang media perpisahannya dengan Barcelona kini dijual di laman web atas talian pada harga USD$ 1 juta atau sekitar RM4.2 juta.

“Tisu yang digunakan Messi untuk menghapus air mata pada sidang media perpisahannya dengan Barcelona dijual dengan harga $ 1 juta. Adakah anda mahu membelinya?” tulisnya.

Dilaporkan oleh Gulf Today, difahamkan bahawa seseorang telah mengambil tisu yang digunakan Messi pada sidang media terdahulu. Dia kemudiannya memuat naik gambar tisu tersebut di laman jual beli dalam talian dan menjualnya dengan harga RM4.2 juta.

منديل ميسى الذى مسح به دموعه يوم مؤتمر الرحيل معروض للبيع بمليون دولار #منقوله pic.twitter.com/GMyqdtCsOL

— Shawky 😍 القاضيه مومكن 💪 (@AhmedSh11318710) August 12, 2021

Penjual itu turut mendakwa bahawa tisu tersebut mengandungi DNA Messi, yang membolehkan seseorang menggunakannya untuk menjadi hebat seperti Messi.

Terdahulu, Messi tidak dapat menyembunyikan kesedihannya ketika mengadakan sidang media setelah terpaksa meninggalkan Barcelona. Pada majlis itu, momen romantis ditunjukkan oleh isterinya, Antonela Roccuzzo apabila menghulurkan tisu kepada Messi ketika dia mahu mengalirkan air mata.

Lionel Messi kini secara rasmi telah meninggalkan Barcelona dan memulakan karier barunya di Paris. Pada majlis perpisahan tersebut, turut hadir memberi semangat adalah rakan sepasukan Messi di Barcelona.

Messi sebak tinggalkan Barcelona kerana keadaan memaksa. Klik pautan di bawah untuk membaca.

Messi Sebak Tinggalkan Barcelona Kerana Keadaan Memaksa

Messi Sanggup Belanja RM19 Juta Demi Ikat Jamin Ronaldinho Dari Penjara Paraguay

Tonton Iklan Terbaru Pepsi Menampilkan Leo Messi Dan Mohamed Salah


‘Titanic II’ Akan Mula Belayar Tahun 2018

Billionaire dari Austria, Clive Palmer sedang menyiapkan replika kapal paling terkenal dunia, Titanic yang dinamakan ‘Titanic II’. Kapal yang berharga USD432 juta ini dijangka akan mula belayar pada tahun 2018. Pada awalnya, Clive mahu memulakan projek itu pada tahun 2012, tetapi terpaksa ditunda atas sebab-sebab tertentu.

Kapal Titanic II ini akan datang dengan sistem keselamatan serba baru. Ianya juga 4 meter lebih lebar dari kapal Titanic lama supanya ianya mengikut standard keselamatan maritim yang terbaru. Kapal ini akan mempunyai 3 kelas tiket, mempunyai 9 tingkat dan dapat membawa 2400 orang penumpang dan 900 orang anak kapal.

Menarik tentang kapal Titanic II ini ialah ianya akan dibuat hampir 100% seperti rekaan dalam Titanic yang terdahulu. Jadi penumpang akan merasai perasaan seperti naik kapal Titanic yang sebenar. Pelayaran pertamanya nanti akan bermula dari Jiangsu, China ke Dubai.

Iceberg tiada di laluan China ke Dubai. Jadi kapal ini tidak akan karam disebabkan iceberg sekali lagi. Siapa nak feeling jadi seperti Jack dan Rose, boleh cuba beli tiket apabila ianya dijual kelak. You jump, I Jump.


Bagaimana Titik Permulaan Anak OKU Ini Sehingga Berjaya Jadi Pensyarah Kanan Universiti

Bersempena Hari OKU Sedunia 2016, 3 Disember, aku akan share sedikit kisah aku sebagai anak OKU. Tidak mudah seperti yang anda rasa dan anda alami jika dibandingkan dengan kami, insan cacat sejak lahir lagi. Namun aku bersyukur kepada Allah SWT serta aku terus bersyukur kerana terpilih dalam golongan umat Nabi Muhammadd SAW.

Aku, ramai yang sebut Men. Anak bongsu dalam lapan adik beradik, anak kepada ‘Pak Noq Tanaman’ dan ‘Mak Ma’. Aku rasa aku anak bertuah kepada arwah ayah dan arwah mak aku pasai aku seorang OKU sejak beranak lagi dan diberi perhatian yang penuh kasih sayang.

Aku dilahirkan kira-kira 44 tahun lalu dalam keadaan bayi cacat yang comel dan gebu di Hospital Besar Alor Setar yang kini ditukaq kepada Pejabat Kesihatan Daerah kat Bakaq Bata dekat Muzium Negeri Kedah Darul Aman.

Aloq Setaq memanglah tempat tanah tumpah darahku. Tempat aku dibesaqkan, disekolahkan dan tempat mula-mula aku kejaq cita-citaku. Sebuah bandaq yang hebat membangun. Ada menara telekomunikasi antara tertinggi di dunia.

Tempat yang aku merasa agak keperitan jugak, maklumlah kurang kemudahan untuk aku akses sebagai OKU berkerusi roda semasa zaman kanak-kanak dan remaja. Semua itu dahulu kala, lebih dua puluh tahun lampau.

Ayah dan mak aku cukup obses untuk aku menimba ilmu bagi aku boleh membaca, mengira dan menulis supaya kehidupan aku lebih luas pada masa hadapan sewaktu depa tidak menjaga aku lagi. Depa mengharapkan sekurang-kurangnya aku bekerja sebagai kerani cukuplah. Ya-lah nasib anak cacat tidak siapa boleh meneka kecuali semuanya aturan Tuhan belaka.

Ayah aku setiap hari dengan kereta Toyota Carolla Wagon menghantaq aku ke sekolah. Dari sebuah sekolah rendah iaitu Sekolah Rendah Dato’ Wan Mohamad Saman (SRDWMS) kat Tandop pinggiaq Aloq Setaq hinggalah sambung belajaq kat sekolah menengah yang bernama Sekolah Tunku Abdul Rahman (STAR) di Meregong, di tengah-tengah pekan Aloq Setaq.

Mak aku pulak macam biasa setiap kali aku pi sekolah waktu pagi atau sesi petang akan menyediakan bekai makanan sambil sarongkan stokin dan kasut putih kat kaki aku sambil aku dok ataih kerusi roda. Rindunya saat-saat itu.

Kekadang mak akan ikut ayah hantaq aku pi sekolah kalau ayah tak teruih pi pejabatnya. Ayah aku hanya juruteknik pertanian kat Jabatan Pertanian Teluk Chengai jalan nak pi Kola Kedah dan lepaih tu sambung khidmat selepaih pencen kat pejabat MADA di Ampang Jajaq dekat Aloq Setaq gak.

Dari situ aku mulai sedaq yang depa dua orang tua aku tu sangat berharap aku luluih setiap kali peperiksaan kat sekolah. Aku masuk sekolah agak lewat usia iaitu lebih kurang umoq 9 tahun.

Masa aku umoq 7 hingga 8 tahun, aku di Cherok Padang, Sik kerana ikut ayah dipinjamkan kat Pusat Latihan Pertanian sebagai Pengetua Pusat sekitar akhir tahun 1970-an.

Di sana aku dok tepi pintu rumah tengok budak-budak balik dari sekolah setiap hari sekolah. Selalu aku tanya mak, “Mak awat ceq tak pi sekolah macam depa? Ceq teringin jugak macam depa semua”.

Mak diam saja sambil pujuk aku dengan suap makan tengah hari kat luaq pintu rumah. Masa itu nak dapat kerusi roda agak susah, menurut ayah aku.

Masa tahun 1981, selepaih ayah aku balik ke tempat kerja asainya kat Telok Chengai dan usaha cari kerusi roda berjaya dapat, maknanya cita-cita aku tercapai.

Aku dimasukkan ke sekolah SRDWMS teruih ke darjah 3 tapi pada sesi lepaih waktu rehat. Waktu pagi pula aku ditempatkan dalam Kelaih Pemulihan dibawah seliaan Cikgu Rokiah Mehat untuk berlatih aku membaca.

Beliau merupakan cikgu pertama dalam hidup aku. Beberapa tahun lalu aku sempat berjumpa dengan Cikgu Rokiah di Taman Muhibbah, Aloq Setaq semasa ziarah hari raya.

Beliau bangga kerana anak didiknya yang OKU dan yang sukar membaca telah memperolehi Ijazah Doktor Falsafah dan bergelar ‘DR.’ serta menjadi ‘guru’ di universiti.

Lebih berbesaq hati, aku menghadiahkan sebuah buku yang aku karangi bertajuk ‘Guru Melayu dan Politik Di Kedah, 1940-1960’ kepadanya. Cikgu Rokiah terharu sambil berkata, “Dulu Muzammil tak boleh baca dan menulis tapi lani dah jadi penulis Kedah yang meningkat naik.” Aku hanya mampu mengucap terima kasih dan memohon menghalalkan segala ilmu.

Semasa di SRDWMS, ayah aku mengupahkan seorang tukang kebun sekolah itu, Pak Mat untuk memantau aku di sekolah terutama waktu rehat dan pi tandas. Aku rasa akulah yang pertama anak murid yang berkerusi roda di situ.

Kemudahan untuk golongan macam aku tidak payah ceritalah, mana ada sekolah yang tak ada banyak longkang? Susah kerusi roda aku nak lalu.

Bayangkanlah waktu pagi aku ke kelaih pemulihan lepaih tu waktu rehat kena tukaq ke kelaih darjah tiga selama setahun. Jadi aku kena kumpoi semua ilmu pelajaran yang aku tertinggai semasa kelaih waktu pagi.

Apabila balik rumah, mak, abang dan kakak akupun membantu aku dalam mata pelajaran yang tertinggai. Tapi seperti dijangka keputusan Penilaian Darjah Lima aku taklah memberangsangkan, berpatutlah segala kesukaran yang aku perolehi iaitu belajar tiga tahun terus ambil peperiksaan itu.

Seteruihnya pada tahun 1985, aku menyambung pengajian sekolah menengah aku di SM Seberang Perak di Jalan Pegawai, hanya seminggu saja.

Aku grup pertama sekolah yang baru dibuka di situ, menumpang sebuah sekolah kebangsaan. Sebuah bangunan empat tingkat tiada kemudahan yang baik, jadi susahlah aku bersekolah di situ.

Ayah aku mintak ditukaqkan ke Kolej Sultan Abdul Hamid di tengah-tengah bandaq Aloq Setaq tapi ditolak oleh pengetuanya.

Walau bagaimanapun, sebuah sekolah kat Mergong, STAR sanggup terima pelajar cacat ini menyambung pelajarannya. Aku ditempatkan di Tingkatan 1 Perdagangan 1 sampai Tingkatan 3 Perdagangan 1 dan mengambik peperiksaan SRP dalam tahun 1987.

Getir dan kesusahan menyesuaikan diri di sekolah itu dengan kawan-kawan yang normal dan nakai, cikgu-cikgu dan sekelilingnya memanglah tidak dapat dibayangkanlah.

Nak pi tandas, kantin, makmal dan padang perhimpunan satu perkara yang payahlah kalau tak dibantu oleh kawan-kawan tapi kawan-kawan sedarjah selalu usik dan buli membuatkan aku jadi pendiam dan menyendiri.

Pernah depa ‘tolak’ kerusi roda aku dan aku jatuh dalam longkang sekolah. Cikgu mahupun pengetua pulak tak pernah bertanya apa-apa seperti masalah atau keterbatasan aku kecuali mengajaq saja.

Pi perpustakaan sekolah jangan ajaklah, tempat koleksi buku itu dok tingkat ataih. Aku kerap kali diejek kawan dari sekolah rendah sampai menengah kerana semua kelaih darjah di tingkat bawah.

Hati aku amat terasa tapi diam sajalah dan tekad untuk maju dalam pelajaran, itu impian aku. Dan aku pujuk hati aku, aku masih ada ayah dan mak.

Selepas SRP, naik ke tingkatan 4 Sastera 1, saat itu aku mulai rasa sedaq sikit bahawa dengan ilmu yang banyak, kesusahan aku yang cacat ini dapat dikurangkan.

Bercita-cita masuk universiti, perolehi kerja yang bagus, aku kira nasib aku akan terbela. Tapi bagaimana hendak hadapi segala cabaran yang lebih besaq dihadapan nanti?

Bagaimana hendak hidup sebagai insan OKU berkerusi roda sekurang-kurangnya di bandaq Aloq Setaq? Bagaimana aku hendak bergerak dari satu tempat ke satu tempat nanti? Keperluan kehidupan aku macam mana? Sampai bila nak berharap kat orang?

Semua ini berlegar-legar dalam benak aku sentiasa sampai kekadang aku menjadi stres. Tapi aku ambik semuanya itu sebagai cabaran besaq untuk aku hadapi.

Aku sahut kesusahan itu dengan kata hikmat aku, “segala kekurangan aku adalah kekuatan aku”. Jika jatuh bangun sendiri. Malah ayah aku selalu kata, “Tengok mak hang, anak kita ni tak padan dengan rupa tapi jiwa besaq“. Aku suka kata ayah itu kerana aku tau ayah mencabaq keupayaan aku.

Aku hadapi semuanya dengan penuh kesabaran lebih-lebih lagi dorongan daripada ayah dan mak. Ayah izinkan aku ambik cikgu tuisyen membantu aku dalam subjek English, Matematik dan Sains di rumah.

Mak aku akan sediakan segelas susu dan biskut setiap kali aku ulangkaji matapelajaran SPM setiap malam dalam bilik aku. Aku bangga dengan mereka yang menyediakan sedikit kemudahan dan mendidik anak cacat mereka itu.

Aku lulus SPM dengan Pangkat Satu dengan beberapa matapelajaran gred A1. Ustazah Aishah pernah berjanji kat aku, kalau dapat gred A1 dalam Pengetahuan Agama Islam, akan diberi RM10. Aku dapat!

Aku sambung lagi peringkat akhir di sekolah yang sama di bandaq ini dalam Kelas Pra-universiti atau Tingkatan 6. Semangat aku lagi berkobar-kobar apabila dapat merasai kelas pra-universiti sebagai jambatan ke universiti satu hari nanti.

Guru kelaih aku, Cikgu Hashimah dan Ustazah Aishah sentiasa memberi semangat dengan mengkaitkan pengorbanan ayah hantaq ambik sekolah setiap hari. Kata itu lagi menyahut impian aku ke menara gading.

Sebagai seorang insan cacat yang punya semangat tinggi bagi memperbaiki dirinya itu, aku boleh dikatakan kerap balik lewat dan belajaq dalam kelaih berkeseorangan diri.

Ayah aku faham situasi itu. Mak aku akan membekaikan nasik goreng, roti, cucoq dan dua bekaih ayiaq agar aku tak kelaparan sampai ke petang.

Kesannya, dalam peperiksaan STPM aku lulus dengan keputusan yang membuatkan ayah dan mak bangga. Sijil itu ayah aku bingkaikan dan gantung di dinding ruang tamu rumah. Aku naik segan dibuatnya.

Sebenaqnya, bandaq Aloq Setaq ini telah membentuk aku sebagai anak tempatan yang sedia hadapi segala cabaran lebih-lebih lagi sebagai remaja OKU sehingga akhir tahun 1990-an.

Banyak bangunan-bangunan awam yang tiada kemudahan OKU pada sekitar tahun 1980-an hingga 1990-an, hatta di Pejabat Kebajikan Masyarakat Aloq Staq sekalipun.

Hanya bangunan perpustakaan awamnya dan muzium negeri saja yang punya sedikit kemudahan OKU seperti laluan kerusi roda dan tandas khas.

Semua kegetiran aku sebagai insan OKU aku jadikan penguat semangat untukku harungi dengan lebih kuat sehingga aku kecapi hingga kini tanpa ada ibu bapaku.

Di bandaq ini jugak aku kehilangan mereka yang pergi menyahut panggilan Ilahi semasa di zaman universiti. Aku anak jati Aloq Setaq. Ini sebuah catatan memori zaman remaja OKU.

Dr Mohamad Muzammil Mohamad Noor
B.K.M., B.A. Hons, M.A, USM, Ph.D, Malaya


Kisah Di Sebalik Gambar Perempuan Ini Memegang Arwah Anaknya

Nota Editor: Kisah ini mula mengambil perhatian orang ramai apabila sekeping gambar ibu muda memegang arwah anaknya menjadi viral. Gambar itu diiringi doa dan kata-kata tabah, dan ini mendorong orang ramai bertanya untuk mengetahui cerita di sebaliknya. Ibu muda ini, Puan Ruqayyah Farhani telah menulis sebuah titipan untuk menceritakan kisah di sebalik gambar beliau memegang arwah anaknya, Maryam Farihah.

Semalam kami telah berpeluang bercakap dengan ibu muda ini. Betapa jelas kebergantungan beliau kepada Allah, dan betapa ia telah membuahkan sebuah ketabahan yang besar. Dibekalkan dengan kata-kata semangat suami yang menunggu hari untuk pulang, ibu yang masih berpantang 18 hari ini kuat berulang-alik untuk memberi kekuatan buat kembar arwah Maryam Farihah, Marsya Farihah. Besar kelegaan apabila kami mendengar berita Marsya Farihah semakin stabil di NICU. Didoakan semoga Puan Ruqayyah Farhani dan suami terus tabah dan Marsya Farihah terus diberikan kekuatan dan kesihatan, dan Maryam Farihah, anak syurga, bahagia di Sana. Semoga Allah memperkenankan doa kita semua.

Anda boleh ikuti Facebook dan Instagram Puan Ruqayyah Farhani dengan menekan link di atas.

[sebab ramai sangat yang tanya kisahnya]

Selepas mendapat tahu akan ‘surprise’ kembar yang Allah berikan, aku dan suami begitu gembira, bahagia di atas hadiah ini. Aku tahu, terlalu ramai mereka di luar sana yang menginginkan anak kembar. Dan aku dipilih Allah untuk membawa 2 janin di dalam 1 rahim. Tika itu, sangat merasakan betapa sayangnya Allah pada hamba dia dengan memberikan banyak nikmat, sedangkan dosa kita terlalu banyak dan merasakan tidak layak untuk menerima anugerah tersebut. Aku dan suami kembali bermuhasabah diatas apa yang Allah berikan. Sujud syukur dan air mata mengiringi, tanda syukur pada yang Esa.

Dipendekkan cerita, atas beberapa sebab keadaan dunia perubatan di Mesir, kami mengambil keputusan untuk aku pulang ke Malaysia dalam memberikan yang terbaik buat bayi yang dikandung. Walaupun mengetahui berjauhan itu sangat perit bagi mereka yang telah berkahwin. Namun, apa lagi yang lebih berharga selain dua anak di dalam perut ini. Maka kami teruskan. Sikap ‘percaya’ antara satu sama lain kami terapkan sepanjang berjauhan. Siapa yang tidak sedih, melalui fasa perjalanan mengandung dalam keadaan suami jauh. Namun, dicekalkan hati dan sentiasa mengumpul semangat sedikit demi sedikit supaya sentiasa ceria sepanjang melalui hari demi hari. Mengandung anak kembar bagiku, sangat tabah dan perlu kuat untuk menghadapinya. Ibu-ibu yang mengandung kembar, pasti tahu.

Maka hari demi hari diteruskan seperti biasa, bergilir bulan disisi keluarga mertua dan keluarga sendiri, menanti kepulangan suamiku yang sepatutnya pulang pada minggu ke 33 kehamilan. Ketika kandunganku berusia 29 minggu, takdir Allah menentukan untuk aku bersalin pada waktu ini. Aku sudah mula merasakan sakit-sakit hendak bersalin. Waktu ini, aku berdoa agar anak yang di dalam kandungan masih dapat bertahan untuk tidak keluar sehingga ‘due’ yang sepatutnya. Sekurang-kurangnya sehingga kepulangan suami yang berbaki 4 minggu. Namun, aku harus bersedia bila-bila masa sahaja untuk bersalin, dan harus kuat semangat untuk melahirkan anak sulung dalam keadaan suami tiada di sisi.

Alhamdulillah aku selamat melahirkan dua puteri kembar usai azan subuh berkumandang pada 11 Mei 2015. Semua terlalu pantas. Suami tidak sempat untuk pulang kerana masih ada tugas. Kami namakan Maryam Farihah untuk si kakak dan Marsya Farihah untuk si adik.

Selepas bersalin, kedua bayi terus dimasukkan ke dalam NICU untuk dipantau rapi di atas sebab kelahiran yang sedikit awal. Sepanjang Maryam dan Marsya di hospital, aku berulang alik ke hospital untuk melihat bayi seorang diri dalam keadaan masih berpantang. Sangat respect akan ibu-ibu di luar sana yang mempunyai anak-anak premie. Dalam keadaan diri sendiri sakit-sakit, tetapi tetap melihat anaknya. Begitulah kasih seorang ibu pada anaknya.

Sehinggalah ditakdirkan pada hari yang ke 14, (Ahad, 24 Mei 2015), anak pertamaku Maryam Farihah perlahan-lahan pergi meninggalkan aku. Kata doktor, ada infection dalam darah dan menyebabkan kegagalan oxygen bergerak dengan baik. Aku pun kurang tahu kaitannya, mungkin juga salah faham. Apa pun, aku menjadi saksi semuanya. Subuh dia keluar ke dunia, dan kembalinya juga kepada pencipta pada waktu subuh ditemani hujan rintik-rintik hujan mengiringi pemergian puteri pertama kesayangan kami. Alhamdulillah, aku tenang. Hanya memikirkan suamiku, babanya yang masih belum sempat melihat dan memegang anaknya di depan mata, namun sudah pergi untuk selama-lamanya.. Perginya ke Syurga. Bahagia di sana, sedang bergembira di Syurga.

Maryam Farihah puteriku, begitu mudahnya Allah mengeluarkanmu dari rahimku, dan menjadi mudah juga bagi Allah untuk menarikmu kembali. Kami sedar yang anak itu hanyalah pinjaman buat kami. Engkau ya Allah yang berhak untuk mengambilnya kembali. Sesuai dengan namanya Maryam, sebagaimana kisah di dalam Al-Quran bersalin bersendirian. Begitu juga denganku yang bersalin bersendirian. Engkau setabah ‘Maryam’. Farihah, yang bermaksud kegembiraan, gembiranya engkau di Syurga menemui Allah azza wa jalla.

Kehadiran kedua puteriku membuatkan kami berdua kembali berfikir dan terus berfikir akan hikmah yang Allah berikan semua ini. Episod demi episod datang dan terus datang ke dalam hidup kami. Tidak sempat suamiku melihat perutku yang memboyot-boyot, menemaniku ketika bersalin, melihat dan memegang anaknya, dan kini Engkau memanggil Maryam untuk pulang. Suamiku sangat redha, dan dia sangat tenang dan bersangka baik dengan Allah.

Alhamdulillah, sepanjang 7 bulan seminggu aku mengandungnya, melihatnya keluar dari perutku, melihat badannya penuh dengan wire di sana sini, memegang jemarinya di nicu, bersembang-sembang, bercerita dengannya, memberi semangat, bernyanyi dan berdoa di depannya, dan membawa jenazah pulang ke rumah. Pertama kali dapat memegangnya, mengucup, meribanya, dan memeluknya di saat jasadnya sudah tidak bernyawa. Namun aku bahagia masih sempat berpeluang menikmati semua itu. Dan Alhamdulillah juga berpeluang untuk memandikan sendiri jenazah anakku itu.

Maryam sangat cantik, sangat bersih, sangat tenang wajahmu sayang. Pasti sudah terbayangkan Syurga yang bakal kau jejaki.

Kehadiranmu membuatkan kami semakin mengingati Allah dan mendekatkan diri kepada Allah. Terima kasih sayang. Aku tahu, ujian itu akan terus datang. Yakin dan percaya pada Allah, nescaya kita akan tenang.

Ayat 11, dari Surah At-Taghabun ( Sila bangun dan cari Quran terjemahan! Atau google!) sangat menjadi motivasi buatku. Semalam terfikir-fikir. Ya Allah, teringinnya untuk aku mati syahid. Aku takut, kematianku bila-bila masa sahaja. Tapi amalku masih belum cukup.

Terima kasih Maryam Farihah, engkau menganugerahkan pengalaman yang berharga buat mama. Terlalu manis. Dan pastinya suamiku yang banyak mendidik dan memberi semangat untuk aku menghadapi semua ini.

Sekarang bila rindu Maryam, cepat-cepat bayangkan dia yang sedang bermain dan berseronok di Syurga. Main lari-lari ke hehe, macam-macam nikmat ada. Sungguh, tak tergambar ketenangan dan kebahagiaan ini setelah apa yang berlaku.

“Kita tak ada apa nak serah pada Allah. Apatah lagi nak berjanji beri ketaatan kalau anak sembuh. Allah tak perlu apa-apa dari kita. Kita yang perlu taat pada Allah. Ketaatan bukan kalau Maryam sembuh je. Apa pun jadi pada Maryam, ketaatan pada Allah tetap kena beri. Kalau lah doa penuh perasaan dan tangisan tu dah cukup untuk Allah makbulkan doa, maka sepatutnya semua rakyat Palestin, Rohingya, mangsa banjir dan lain-lain dah terkabul hajatnya. Tangisan kebergantungan mereka pada Allah jauh lebih kuat berbanding kita. Ada benda lain yang Allah nak dari kita. Percaya dan cinta sepenuh perasaan. Allah nak bagi syurga.

“Kita serahkan Maryam pada Allah” – Nasihat dari encik suami yang cukup menenangkan. Ahhh~.

Kembarnya, Marsya Farihah masih sedang berjuang lagi di nicu. Hari ini cukup 16 hari. Doakan.

P/s: Terima kasih buat semua yang mendoakan, mendapat puluhan ribu doa dan ucapan. Semoga kita semua dapat mengambil pengajaran dan terus memperbaiki diri ke arah yang lebih baik

Mama baba sayang Maryam. Tapi sayang Allah pada Maryam melebihi sayang mama baba pada Maryam :’)

BACA: Kisah Syukur Seorang Pakcik Yang Sudah Berkahwin 40 Tahun Tetapi Tiada Anak

BACA Lagi: Luahan Seorang Anak Yang Pernah Bosan Tapi Akhirnya Rindu Pada Bebelan Ibunya

LIKE dan FOLLOW Vocket di Facebook serta Instagram


Kenapa Anda Perlu Dapatkan ‘TKO: Pejamkan Mata’ Masterpiece Terakhir Malique Dalam Bahasa Melayu

Saya membesar dengan segala jenis genre muzik dari luar dan dalam negara. Saya peminat muzik grunge, metal, reggae, pop, jiwang kapak dan dangdut pun saya boleh layan. Apa yang penting lagu berkenaan sedap didengar dan kalau saya minat betul sesuatu lagu itu, saya akan kaji pula muzik dan liriknya.

Satu kumpulan yang saya dengar sejak saya tingkatan dua adalah kumpulan legend hip hop negara, Too Phat. Tipulah kalau anda yang membesar tahun 2000 tidak minat dengan Too Phat. Saya sendiri dulu siap belajar breakdance tetapi tak ke mana sebab kalau bab menari, memang kayu. ‘Alhamdulillah’ adalah salah satu lagu masterpiece Too Phat yang dinyanyikan secara live di Anugerah Bintang Popular BH 2003.

Duo awesome yang dianggotai Joe Flizzow dan Malique ini rasanya tiada pengganti. Apabila mereka berdua mengumumkan yang Too Phat kini sudah tidak ada lagi, saya adalah antara insan yang paling sedih pada ketika itu. Dalam hati terdetik alamak, kalau mereka ini dah tak bersama, habislah tak ada lagu sedap selepas ini.

Nyata saya salah kerana walaupun mereka kini bergerak secara solo, mereka tetap menghasilkan karya gempak yang memeriahkan lagi industri muzik tempatan. Malique hadir dengan karya hebat beliau seperti Teman Pengganti dan Aku Maafkan Kamu dan Joe Flizzow pula menerusi lagu Havoc dan Apa Khabar. Apa Khabar mencipta milestone buat muzik hip hop tempatan apabila lagu ini menjuarai Anugerah Juara Lagu 29.

"Ingat Zal, kita Z paling handal Zal". Legit. Semasa mengemas bilik jumpa kembali kaset comeback Too Phat ni. Dua Dunia dan cheeky How Me Seksi favourite track dalam album ni. Mr. President, ada kemungkinan Too Phat akan kembali? #TooPhat #RebirthIntoReality #HipHop #OldSkool #HipHopMasihUnggul #GuaRockKapakTerjebakHipHop #HabisMunculHobiCollectKasut #MakanDiri #KasutFreshItuPenenangJiwa #Kartel #OG #BeliKasetSebabNakPlayDekatBoomBox

A photo posted by Jam Anwar (@jam_anwar) on Dec 25, 2014 at 3:40am PST

Gambar ini bukti yang gua memang peminat tegar Too Phat. Rebirth Into Reality keluar di zaman transisi kaset ke CD dan yang saya ada ini adalah versi kaset. Disebabkan tiada lagi radio di rumah yang boleh memainkan kaset, maka album ini tersimpan di ceruk almari berhabuk begini sebelum saya jumpa semula ketika mengemas. Lain perasaannya bila menyimpan album yang original ini.

Sebelum bersama Vocket, saya bekerja hampir 3 tahun dalam industri muzik. Kalau Joe, sudah biasa jumpa beliau di acara-acara muzik. Tetapi bagi Malique memang susah untuk berjumpa beliau secara berdepan. Mungkin ada sebab beliau yang tersendiri di mana beliau lebih selesa untuk bikin lagu sahaja dan untuk persembahan pentas, beliau berikan tugas berkenaan kepada orang lain. Sebagai contoh, beliau pilih RJ sebagai pengganti beliau untuk menyanyikan lagu ‘Teman Pengganti’ bersama Black di pentas Anugerah Juara Lagu 27 empat tahun lalu.

Joe ajak bergambar. Layankan je la. Kang kecik hati lak. #Baek #TooPhat #AFanSinceBangkuSekolah #BangDuluSayaDakDakBBoy #SekarangNiBadBoy

A photo posted by Jam Anwar (@jam_anwar) on Oct 21, 2014 at 2:24am PDT

Awal bulan ini, Qarma Musiq (label milik Malique) membuat teaser yang album terbaru Malique akan keluar di pasaran dan kerana faktor kerja, saya terlepas pandang bila ianya akan dipasarkan. Tiba-tiba ianya available untuk dibeli secara online dan album yang dibeli secara online akan ada signature Malique di depannya! Saya pun excited dan cuba membelinya tetapi apa kan daya, album berkenaan kini sudah SOLD OUT. Pihak Qarma Musiq di laman web rasmi mereka mengeluarkan disclaimer ini;

“Merujuk kepada informasi tidak tepat yang kini sedang berlegar, pihak kami ingin membuat klarifikasi yang album Malique TKO: Pejamkan Mata adalah sebuah album kompilasi lagu-lagu yang terlebih dahulu telah dikeluar-edarkan dan hanya memuatkan (3) lagu baru. Susun atur lagunya adalah seperti di bawah. Album Tko: Pejamkan mata juga bukanlah sebuah album “comeback” malah lebih kepada album “selamat tinggal”, babak terakhir kepada album trilogi bahasa melayu beliau. Album Malique yang berikutnya adalah di dalam bahasa Inggeris dan akan diedarkan pada 2017. Harap maklum.”

Adakah benar perkara ini? Jika ianya benar, ianya satu kehilangan besar kepada industri lagu Melayu. Single terbaru ‘Pejamkan Mata’ featuring Dayang sedang diputarkan di radio dan di Youtube pula masih belum ada yang official. Bijak sungguh Malique cipta rasa ingin dengar peminat beliau terhadap single terbaru dan album ini.

Buat yang terlepas membeli edisi di Qarma Music, kena tunggulah untuk beli album ini yang akan diedarkan di toko muzik serata negara. Jika tahun ini akan keluar album inggeris pula, harap-harap adalah salah satu lagu dalam album itu nanti ada lagu beliau comeback bersama Joe Flizzow. Kami generasi 90an rindu betul nak dengar buah tangan terbaru dari Too Phat. Yang terakhir pun dari album Rebirth Into Reality yang keluar pada tahun 2005. Album Rebirth Into Reality ini memang comeback hebat dari duo pintar ini dengan lagu-lagu kolaborasi hebat bersama artis ternama seperti Siti Nurhaliza dan Inul.

Jadi apabila album TKO berada di pasaran, jangan lepaskan peluang untuk dapatkan album ini di pasaran. Ini bukan promo cuma salah satu cara saya mahukan anda semua sokong industri muzik tempatan. Kesian pada artis tak tidur malam bikin masterpiece dan kita mudah-mudah sahaja download secara haram. Bila mereka dah tidak berupaya untuk buat lagu baru, kita juga rugi sebab tak dapat sudah nak dengar lagu baru dari mereka kan?

Di Bawah adalah track listing untuk album TKO ini. Owh cari juga album ‘Havoc’ Joe Flizzow yang keluar pada tahun 2013. Barulah lengkap koleksi anda. 2017 masih hip hop!

TKO: Pejamkan Mata
1. Warkah Dari Perbatasan (Intro)
2. Salut featuring Ariz
3. Perang Dah Tamat featuring Rabbani
4. 2010 Masih Hip Hop featuring Joe Flizzow
5. Muzik Buatku High
6. Senyum featuring Najwa
7. Cuba Lagi featuring Lah Ahmad
8. Bukan Mudah with Nukilan
9. Aku Maafkan Kamu featuring Jamal Abdillah
10. Teman Pengganti with Black
11. Pejamkan Mata featuring Dayang Nurfaizah

P/S: Buat yang mengkritik kata kenapa ada mata dajjal pada lukisan album cover TKO ini? Anda salah. Itu bukan mata dajjal. Mesejnya lebih kepada anda perlu tutup mata dan lihat dengan ‘mata hati’. Itu interprestasi saya untuk cover album ini. Lihatlah sesuatu dgn mata hati sebelum menilai sesuatu perkara.Peace!


Amber Heard Mungkin Tidak Akan Membintangi Aquaman 2

Berikutan kontroversi yang melanda antara Amber Heard dan bekas suaminya Johnny Depp, Watak Mera yang dilakonkan oleh Amber Heard mungkin akan dilakonkan oleh orang lain.

Untuk pengetahuan anda, Johnny Depp memfailkan saman sebanyak $50 juta (~RM200 juta) terhadap Amber setelah Amber tampil dengan kenyataan bahawa beliau menjadi mangsa keganasan rumah tangga.

Walau bagaimanapun, sama ada Amber Heard akan kekal membawa watak Mera dalam Aquaman 2 masih menjadi tanda tanya. Aquaman 2 dijangka akan ditayangkan pada 15 Disember 2022.

Baca lagi: Johnny Depp Akhirnya Dedah Sisi Sebenar Amber Heard


TM Bakal Tawarkan Pelan Unifi Air Berharga RM79 Dengan Kuota Tanpa Had

Sejak pada tahun lalu, TM sering diberi perhatian oleh pihak Kementerian Komunikasi Dan Multimedia dalam menawarkan pelan internet yang lebih mampu milik buat para pengguna. Desakan ini dibuat bagi membolehkan para pengguna menikmati internet yang pantas dengan harga yang mampu milik.

Terbaru, syarikat TM dikatakan sedang dalam rancangan untuk menawarkan sebuah lagi pelan terbaru buat para pengguna. Pelan yang dicadangkan ini bakal membolehkan pengguna Streamyx menikmati internet yang lebih pantas dengan harga yang lebih rendah berbanding had kelajuan sedia ada.

Pelan yang bakal diumumkan adalah pakej Unifi Air dimana ianya memberi akses kepada pengguna kepada internet jalur-lebar LTE tanpa had menerusi modem yang ditawarkan. Lebih menarik, pelan yang bakal ditawarkan ini tidak hadir dengan sebarang sekatan kouta internet seperti pelan Unifi Basic.

Difahamkan pelan ini dijayakan bagi membolehkan pengguna luar bandar menikmati internet pantas tanpa perlu pihak TM menghubungkan infrastruktur jalur lebar tetap yang bakal menelan kos yang tinggi. Agak menarik untuk menyaksikan bagaimana pelan ini bakal memudahkan pengguna menikmati internet pantas dalam jangka masa yang panjang.


TM Beri Bayangan Produk Baharu Untuk unifi Pada 2 Disember Ini

TM baru-baru ini telah menerbitkan sebuah iklan teaser menerusi laman media sosial Facebook dan Twitter. Iklan tersebut memberikan bayangan mengenai produk terbaharunya.

Selain daripada hashtag #KotakApaNi dan tarikh pengumuman pada 2 Disember ini, tiada informasi lain yang dikongsikan menerus hantaran tersebut.

Stay tuned… 2 December 2022#KotakApaNi pic.twitter.com/junqdm069S

Berdasarkan hashtag yang digunakan, dijangkakan TM akan memperkenalkan perkhidmatan akses wireless tetap(FWA) 5G melalui unifi. Tambahan pula, TM baharu sahaja menawarkan akses 5G kepada pelanggan unifi Mobile buat masa ini yang hanya terhad untuk kegunaan pada telefon pintar sahaja.

Bagi anda yang ingin mendapatkan perkhidmatan jalur lebar wireless dari TM buat masa ini, anda kini ditawarkan dengan satu pilihan sahaja iaitu unifi Air yang berasaskan LTE. Tidak dapat dipastikan jika penawaran perkhidmatan baharu tersebut turut menawarkan kotak IPTV.

Bagaimanapun, segala persoalan mengenai iklan yang dijangka pengenalan produk baharu TM ini bakal dirungkai pada hari pengumuman tersebut. Sama-sama kita nantikan pada 2 Disember kelak.


‘TM Hisap Gam Cap Apa?’ – Netizen Persoal Plan Internet TM Broadband Lite Dengan Kelajuan 1Mbps

Penggunaan internet pantas serta kuota yang banyak dilihat begitu penting ketika ini untuk memastikan aktiviti seperti melayari internet, bekerja, belajar dan menonton aplikasi penstriman dari rumah berjalan dengan lancar ketika negara sedang melaksanakan Perintah Kawalan Pergerakan (PKP).

Walaupun pelbagai syarikat telco di Malaysia telah menawarkan pakej internet yang murah serta kuota yang banyak, namun pihak Telekom Malaysia(TM) nampaknya masih belum move on untuk meninggalkan pakej internet daripada mereka yang agak kurang relevan buat pengguna masa kini.

Terbaharu, pihak TM menerusi forum perbualan rasmi mereka iaitu Unifi Comunity, telah berkongsi semula info mengenai penawaran pakej internet Broadband Lite 1Mbps dengan had kuota 1GB berharga RM38 sebulan.

Sebenarnya pakej ini sudah lama diperkenalkan sejak beberapa tahun lalu, cuma info mengenainya tidak dikemaskini jika dilihat pada laman web Broadband Lite 1Mbps. Kali terakhir ia dikemaskini pada 2018 lalu dan mengejutkan apabila TM masih lagi mengekalkan pakej ini sehingga hari ini.

Namun, agak mengecewakan apabila pakej ini hanya menawarkan akses muat turun berkelajuan 1Mbps dan muat naik 384Kbps. Tambah kecewa kerana ia juga dihadkan kepada had kuota 1GB setiap bulan. Cukup, ke?

Sekiranya terlebih pengunaan kuota atau Fair Usage Policy (FUP) pula, kelajuan internet akan dikurangkan kepada 128Kbps. Kelajuan internet 1Mbps akan kembali seperti biasa sekiranya langganan pakej telah diperbaharui pada bulan seterusnya.

Pakej internet TM Broadband Lite berharga RM38 sebulan boleh dikatakan agak mampu milik, cuma tidak berbaloi dengan kuota 1GB sebulan yang ditawarkan. Tambahan pula, ia turut disertakan dengan kontrak perjanjian selama 12 bulan dan pengguna juga perlu mempunyai talian tetap (telefon rumah TM) terlebih dahulu sebelum dapat melanggan pakej ini. Berikut merupakan respon netizen mengenai isu ini.

Berdasarkan perkongsian melalui perbualan di Unifi Community, pihak TM sendiri telah pun menegaskan bahawa pakej ini bukan untuk semua kerana ia disasarkan untuk mereka yang jarang menggunakan internet.

Jika difikirkan kembali, pakej ini amat tidak berbaloi untuk dilanggan kerana kosnya boleh dikira mahal juga, RM38 sebulan untuk 1GB dicampur pula dengan langganan talian tetap di rumah.

Pada pendapat anda, adakah berbaloi untuk melanggan pakej ini? Kongsikan pendapat anda di ruang komen Facebook The Vocket.

Anda boleh klik pada pautan di bawah untuk membaca beberapa lagi artikel mengenai Telekom Malaysia.

Gangguan Internet Pengguna unifi Telah Berjaya Diselesaikan Telekom Malaysia

Telekom Malaysia Mula Tawarkan Pakej Unifi 300Mbps Dengan Harga RM199

Keuntungan Bersih Telekom Malaysia Turun 83.52 Peratus


TM Jelaskan Syarikat Hanya Menyewa, Tidak Terlibat Penjualan Menara ‘Rebung’ TM

Baru-baru ini tular satu keratan akhbar yang menunjukkan bahawa menara ikonik di Kuala Lumpur iaitu Menara TM bakal dijual.

Dalam siaran media tersebut, Menara TM ditawarkan di pasaran pada harga yang tidak didedahkan jumlahnya dan menyatakan bahawa jualan tersebut dijalankan secara pernyataan minat dan tarikh tutup bagi jualan peringkat pertama ditetapkan pada 12 tengah hari, 18 Mac, 2022.

Bagaimanapun, Telekom Malaysia Bhd (TM) semalam memberitahu orang ramai bahawa syarikat terbabit bukanlah pemilik, malah hanya menyewa banggunan tersebut. TM turut menegaskan bahawa mereka tidak terbabit langsung dalam usaha jualan oleh pemilik hartanah tersebut, Menara ABS Bhd.

“Syarikat kini dalam proses menempatkan semula sebahagian besar daripada pejabat korporat TM di hartanah miliknya, termasuk TM Annexe 1 dan TM Annexe 2 serta di Cyberjaya.

“Ini merupakan sebahagian daripada usaha pengoptimuman syarikat bagi mempertingkat kecekapan dan ketangkasan selain selaras dengan persekitaran kerja secara hibrid,” katanya seperti yang dilaporkan Bernama.

Tersenarai sebagai antara 10 bangunan tertinggi Malaysia, Menara TM dilaporkan sedia untuk dijual. Untuk bacaan lanjut, klik pautan di bawah.

Tersenarai Sebagai Antara 10 Bangunan Tertinggi Malaysia, Menara TM Dilaporkan Sedia Untuk Dijual

Netizen Tak Bangga Dengan Menara Kedua Tertinggi Dunia Merdeka 118

Sebuah Lagi Menara Tertinggi Malaysia Bakal Dibina